Akcija ‚‚Država Srbija u selima Srbije“ - Knjaževačke novine\nAkcija ‚‚Država Srbija u selima Srbije“\nDobro došli » Akcija ‚‚Država Srbija u selima Srbije“\nProtekle nedelje je u selu Drajinac, nadomak Svrljiga, počela akcija ‚‚Država Srbija u selima Srbije“ koja će uskoro otpočeti i na teritoriji opštine Knjaževac.\nPočetku akcije ‚‚Država Srbija u selima Srbije“ pored opštinskog rukovodstva opštine Svrljig, prisustvovao je i ministar Milan Krkobabić sa svojim najbližim saradnicima, kao i predstavnici JP ‚‚Pošta Srbije“.\nAkcija će omogućiti da se stanovništvu u najudaljenijim ruralnim područjima dovedu lekar, opštinski i poštanski službenik na kućni prag, a realizuje se zajedničkom saradnjom lokalnih samouprava, državnih institucija i javnih preduzeća.\nTo nije samo ideja, već konkretna, precizna i dobro isplanirana aktivnost kojom država pomaže stanovništvu u selima – izjavio je Krkobabić naglašavajući da akcija počinje odmah da se primenjuje i da daje svoje rezultate.\nDržava Srbija u selima Srbije, Pošta, Srbija\nPrevPrethodnaPrijem novih članova hora\nSledećaGrađani odlučuju o projektima u okviru „Participativnog budžetiranja“Следећи


Sud je danas ukinuo pritvor u kojem je bila od kraja jula prošle godine i ona će u toku dana biti puštena na slobodu. Takođe, sud joj je odredio meru obaveznog psihijatrijskog lečenja sa slobode.\nOvo je prvostepena presuda i na nju i optužena i tužilaštvo imaju pravo da ulože žalbe.\nOsuđena je za krivično delo ugrožavanje sigurnosti, jer je 24. jula, koristeći nalog na Tviteru, vređala predsednika, a psovke i pretnje su upućene i njegovoj deci.\nA. J. A. je na početku suđenja u oktobru rekla da se kaje što je uputila psovke i uvrede na račun predsednika i njegove dece, navodeći da nije imala nameru da ugrozi ničiju bezbednost.\nŠapčanki osumnjičenoj za pretnje Vučićevoj deci na Tviteru određen pritvor do 30 dana\nMuškarac upao u školu kod Šapca, pretio đacima, pa flašom udario zaposlenog u školi\n"VEOMA SE KAJEM, BILA SAM UZNEMIRENA" Počelo suđenje Šapčanki optuženoj zbog pretnji deci Aleksandra Vučića


Bez sistemskog rešenja aerozagađenja u Valjevu | Kolubarske\nSmog (foto: Đorđe Đoković)\nBez sistemskog rešenja aerozagađenja u Valjevu\nJedan od najvećih problema u gradu, problem aerozagađenja, ni sledeće godine neće biti rešen sudeći po sredstvima koja su planirana u budžetu Valjeva za 2017. godinu.\nU predlogu Odluke o budžetu, koju je usvojilo Gradsko veće, jedine dve mere koje se direktno odnose na smanjenje aerozagađenja su zamena kotla u O.Š. "Desanka Maksimović", koji je dotrajao s obzirom na to da je star koliko i škola 38 godina, a poslednji put je remontovan pre 17 godina, pa će za novi kotao biti izdvojeno 19,2 miliona dinara, i opremanje Toplane sa 6,8 miliona dinara. Ove dve mere, kako su nazvane, za smanjenje aerozagađenja, gradska vlast je svrstala u kapitalne investicije.\nČlan Gradskog veća Borisav Radojičić smatra da je u budžetu planirano nedovoljno novca za rešavanje akutnog problema u gradu. "U ukupnim pihodima cifra za naknadu zaštite životne sredine je 40 miliona dinara, ali se na problem aerozagađenja vrlo malo sredstava direktno izdvaja. Najveći deo novca je za funkcionisanje javnih preduzeća. Možda će neki od tih troškova doprineti poboljšanju kvaliteta vazduha, ali nisam siguran da će to biti u dovoljnoj meri", rekao je Radojičić.\nDragan Jeremić i Borisav Radojičić (Foto: Đorđe Đoković)\nOdgovarajući na primedbu da je malo novca planirano u budžetu sledeće godine za rešavanje problema aerozagađenja, zamenik gradonačelnika Dragan Jeremić je objasnio da su "sredstva raspoređena na nekoliko pozicija i da treba ići kroz budžet i pronaći sve te pozicije i videti koliko novca, i kroz koje mere, će ukupno biti izdvojeno za rešavanje problema aerozagađenja".\nU budžetu postoji pozicija "zaštita životne sredine" i tu je planirano 177 miliona dinara, ali preko 106 miliona namenjeno je za upravljanje otpadom, za istraživanje i razvoj 33,1 milion i za zaštitu životne sredine neklasifikovano na drugom mestu oko 37 miliona dinara. Na ovoj poziciji se ne vidi da li će i koliko novca biti potrošeno za rešavanje problema aerozagađenja u Valjevu.\nI pored malo sredstava planiranih budžetom za smanjenje aerozagađenja, tek 26.080.000 dinara, od toga 19,2 miliona za zamenu dotrajalog kotla u O.Š. "Desanka Maksimović", koji mora biti zamenjen sledeće godine, Jeremić kaže da je "smanjenje aerozagađenja kapitalna investicija" i navodi da će Toplana sledeće godine umesto mazuta koristiti biomasu kao energent.\n"Grejanje na biomasu je daleko jeftinije tako da će i cena grejanja po kvadratu biti niža, to daje mogućnost građanima da se priključe na daljinski sistem, što sada odbijaju zbog toga što je skuplje od individualnog grejanja na drva ili ugalj", navodi Jeremić.\nOn je rekao da prva i osnovna odluka, koju mora da donese Skupština grada, treba da bude zabrana korišćenja uglja kao energenta. "Ali da bi tu odluku doneli, prvo moramo da nađemo način kako da građane subvencionišemo i motivišemo da pređu na neki drugi energent", rekao je zamenik gradonačelnika.\nNajavljuje da će sledeće godine, pored zamene kotla u O.Š. "Desanka Maksimović" u Novom naselju, biti zamenjen energent i u onim školama koje ne mogu da se priključe na Tolanu, poput O.Š. "Vladika Nikolaj" u Gradcu.


Uskoro regionalni SOS telefon za žrtve porodičnog nasilja | UNDP u Srbiji\nUskoro regionalni SOS telefon za žrtve porodičnog nasilja\n"Novac koji će Ženski centar Užice dobiti za sedmomesečni rad, do kraja godine, poslužiće da se isproba funkcionisanje modela regionalne usluge", navodi za Radio Lunu koordinatorka i predsednica Upravnog odbora Ženskog centra Užice Radmila Gujaničić.\n"Smatramo da ta usluga može regionalno da se pruža i da bi to bilo jeftinije za sve lokalne samouprave. Sa druge strane bi veliki broj građana bio pokriven tom uslugom koja bi se kasnije proširila na vikend, na 24 sata, kako smo se i obavezali Konvencijom Saveta Evrope koja je usvojena 2013. godine", priča Radmila Gujaničić.\nŽrtva nasilja, tražeći pomoć okretanjem SOS telefona, bez predstavljanja može razgovarati o svojim problemima, podeliti svoja iskustva, dobiti psihološku i pravnu podršku u zavisnosti od svojih potreba.\nUslugu SOS telefona finansira Grad Užice. Milion dinara je ove godine izdvojeno iz gradskog budžeta za uslugu SOS telefona, odnosno, kako navodi Radmila Gujaničić, "za honorare tri saradnice na SOS telefonu, propagandni materijal i telefonsku pretplatu".\n"Zvanično se usluga finansira od 1. marta do 31. decembra", navodi Radmila Gujaničić i ističe da su žene u tom centru početkom godine volontirale.\n"Zaista je jako veliki problem održati kadrove koje ste obučili i ne možete sa malo sredstava da ljude zadržite na tom poslu", dodaje Radmila Gujaničić.\nTri puta veći broj poziva?\n"Nakon što je Ženski centar Užice prošle godine uradio 24.000 lifleta koji su podeljeni uz račun Infostana, tri puta je povećan broj poziva tom centru SOS linijom", naglašava Radmila Gujaničić. Dodaje da je Grad dozvolio besplatno reklamiranje uz račun Infostana, a da je za izradu i štampanje lifleta Ženski centar izdvojio oko 17.000 dinara sa PDV-om.\n"Bio bi veći broj poziva da beležimo i pozive koje dobijamo preko mobilnih telefona, ali to ne može da se uvede u zvaničnu evidenciju zbog provere," ističe Gujaničić.\n"Od početka ove godine je bilo 242 poziva. Imali smo 20 individualnih pravnih razgovora. Pet pokrenutih sudskih postupaka i 19 sati psihološke podrške za četiri osobe", navodi Radmila Gujaničić. Dodaje da je 37 žena prošle godine zatražilo pomoć i, kako navodi, prošlo kroz Ženski centar jednom ili deset puta. Ističe i da su muškarci tražili pomoć zbog nasilja koje su trpeli od strane muških članova porodice.\n"Ako uzmemo i one iz 2015. godine, u prošloj godini je bilo oko hiljadu poziva i to znači da smo drugi u Srbiji po broju poziva", naglašava Radmila Gujaničić i dodaje da je na prvom mestu Beograd sa oko 1 500 poziva na SOS telefon.\nUkupno 12 780 puta je prošle godine zazvonio SOS telefon u 26 ženskih organizacija iz 18 gradova i opština Srbije, prema podacima mreže Žene protiv nasilja. Ukupno 5 085 žena koje su preživele nasilje je dobilo psihološku, pravnu podršku ili sklonište nakon razgovora sa članicama organizacija koje čine mrežu Žene protiv nasilja.\n"Zlatiborskom okrugu nedostaje 23 ležaja u sigurnoj kući, prema Konvenciji Saveta Evrope po kojoj bi na 10. 000 stanovnika trebalo da postoji jedan ležaj u sigurnoj kući", objašnjava Radmila Gujaničić.\n"Potpredsednica Vlade Zorana Mihajlović je potpisala 23. maja ugovore osprovođenju projekata u oblasti socijalnog stanovanja, odnosno pomoći sigurnim kućama. U budžetu Ministarstva građevinarstva, saobraćaja i infrastrukture za ovu godinu je opredeljeno deset miliona dinara za podršku tim projektima."\nNovi Zakon o sprečavanju nasilja u porodici počinje da se primenjuje od 1. juna, a usvojen je pre šest meseci u Narodnoj skupštini Republike Srbije.\nPolicijska uprava Užice o novom Zakonu\nNovi Zakon o sprečavanju nasilja u porodici uvodi potpuno nove hitne mere - privremeno udaljavanje mogućeg učinioca iz stana i privremenu zabranu mogućem učiniocu da kontaktira žrtvu nasilja i prilazi joj.\nOno što je bitno, udaljavanje može da traje 48 sati, i to policijski službenik može da odredi, a nakon toga na predlog javnog tužioca, sud može da odredi da se hitna mera produži još 30 dana. Ukoliko dođe do kršenja hitne mere, može da se izrekne kazna zatvora do 60 dana u prekršajnom postupku, gde će sud vrlo brzo da reaguje.\nPolicijski službenici dužni su da odmah obaveste nadležnog policijskog službenika (koji je završio specijalizovanu obuku) o svakom nasilju u porodici ili neposrednoj opasnosti od njega, bez obzira kako su to saznali. Imaju pravo da, sami ili na zahtev nadležnog policijskog službenika, dovedu mogućeg učinioca u nadležnu organizacionu jedinicu policije, radi vođenja postupka, zadržavanje u nadležnoj organizacionoj jedinici radi vođenja postupka može trajati najduže 8 časova. Tokom postupka mogući učinilac mora da se pouči i da mu se omogući kontakt i korišćenje usluga branioca i pravne pomoći u skladu sa Ustavom i zakonima Republike Srbije.\nNadležni policijski službenik mora da mogućem učiniocu koji je doveden u nadležnu organizacionu jedinicu policije pruži priliku da se izjasni o svim bitnim činjenicama, da prikupi potrebna obaveštenja od drugih policijskih službenika, odmah proceni rizik neposredne opasnosti od nasilja u porodici ( procena rizika) i da izrekne hitnu meru za sprečavanje nasilja u porodici. Ako mogući učinilac nije doveden u nadležnu organizacionu jedinicu policije, nadležni policijski službenik procenjuje rizik odmah kada primi od policijskih službenika obaveštenje o nasilju ili neposrednoj opasnosti od njega.\nNadležni policijsku službenik odmah dostavlja sva dostupna obaveštenja o nasilju u porodici ili neposrednoj opasnosti od njega i procenu rizika (ako ona ukazuje na neposrednu opasnost od nasilja) Osnovnom javnom tužiocu na čijem području se nalazi prebivalište, odnosno boravište žrtve, Centru za socijalni rad i Grupi za koordinaciju i saradnju.\nZakon predviđa da se na području svakog osnovnog javnog tužilaštva obrazuje Grupa za koordinaciju i saradnju. Ona:\n- razmatra svaki slučaj nasilja u porodici koji nije okončan pravnosnažnom sudskom odlukom u građanskom ili krivičnom postupku, slučajeve kada treba da se pruži zaštita i podrška žrtvama nasilja u porodici i žrtvama krivičnih dela iz ovog zakona,\n- izrađuje individualni plan zaštite i podrške žrtvi i\n- predlaže nadležnom javnom tužilaštvu mere za okončanje sudskih postupaka.\nPreuzeto sa: http://www.radioluna.rs/uzicki-kraj/Izdvajamo/15290/uskoro-regionalni-sos-telefon-za-zrtve-porodicnog-nasilja.html


Vesti online / Slobodno Vreme / Zdravlje / Žene pušači u najvećoj opasnosti od raka pluća\nPrema najnovijoj studiji “New England Journal of Medicine“, žene pušači su danas u većoj opasnosti nego u bilo kom trenutku u poslednjih nekoliko decenija, od obolevanja od raka pluća i drugih bolesti povezanih sa upotrebom duvana.\nŽene, oprez: Natpisi na cigaretama "light" i "mind" mogu da vas zavaraju\nPrilikom istraživanja otkriveno je značajno povećanje smrtnih slučajeva među ženama pušačima od raka pluća, hronične opstruktivne plućne bolesti i drugih zdravstvenih oboljenja.\nStudija je obuhvatala više od 2,2 miliona odraslih, od 55 godina i starijih, a pokazala je da su žene koje su pušile u 1960. gopdini imale 2,7 puta veći rizik od obolevanja od raka pluća od onih koje nikada nisu pušile.\n"Međutim, među današnjim ženama pušačima, taj rizik je 25,7 puta veći u odnosu na nepušače", navodi se u izveštaju.\nIstraživači su ustanovili da je ovaj povećan rizik od pušenja toliko značajan da će prevagnuti nad efektima medicinskog napretka u produžavanju života ostatka populacije u poslednjih pola veka.\nStudija je predvodio Majkl Tun, lekar koji je nedavno penzionisan kao emeritus potpredsednik Američkog društva za izučavanje kancerogenih bolesti.\nNatpisi "light" i "mild" na cigaretama, koje uglavnom kupuju žene, objašnjavaju bar deo porasta negativnih zdravstvenih posledica, objasnio je lekar Tun.\nSVET Tužila duvansku industriju, jer joj je muž dobio rak pluća i dobila 23 milijarde dolara


Lavrov stavio tačku! Nema više provokacija iz Brisela, Srbija da se ostavi na miru! - Šoutajm.rs\nLavrov stavio tačku! Nema više provokacija iz Brisela, Srbija da se ostavi na miru!\n– To je takođe mentalitet koji je odavno prevaziđen i održava stari kolonijalni pristup. Već sam navodio primer kada je Evropska unija išla tim putem jednostranih zahteva i logikom “ili-ili”. Ministar stranih poslova Belgije je 2014. otvoreno zahtevao da Ukrajinci moraju da izaberu da li će biti sa Rusijom ili sa Evropom. Provokativni pristupi koji odražavaju raspoloženje velikih sila ne odgovaraju onim odlukama koje smo donosili u okviru OEBS-a i EU – podsetio je Lavrov.\n– Sada u Srbiji počinju pregovori i Evropska unija se ne snebiva da kaže da Srbija prvo mora da prizna nezavisnost Kosova da bi ušla u Evropsku uniju, a kao drugo, treba da se složi sa politikom EU prema Rusiji, uključujući i pridruživanje nametanju sankcija. Nepristojno je zauzimati takav stav i već više puta sam govorio da se EU sve vreme ponosi svojim jedinstvom, ali to jedinstvo se u poslednje vreme gradi na osnovu najmanjeg imenitelja, kada se traži od drugih država EU da zauzmu stavove koji u vezi sa Rusijom očigledno predstavljaju predubeđenje i diskriminacioni su – rekao je ruski ministar spoljnih poslova.\nLavrov je posavetovao da se odustane od te logike “ili sa Rusijom ili sa EU”.\najde da se vratimo na ono vreme kada su veliki Evropljani, uključujući i De Gola, promovisali svoj san, svoju viziju jedinstvenog prostora od Atlantika do Urala, pa Tihog okeana, što je potvrđeno dokumentima. Ali se u praksi ti dogovori ne sprovode. Mi se zalažemo za povratak na filozofiju zajedničke saradnje na osnovu balansa interesa, a ne na osnovu nametanja pogleda koje izrađuje mala grupa država, bez obzira koliko da su uticajni – zaključio je Lavrov.\nPrevious Article Vučić se obratio naciji! Sastanak sa Semom Fabricijem završen: Nisam optimista oko dogovora sa Prištinom (VIDEO)\nNext Article Karleuša se javno obratila Vučiću: Molim vas, zaustavite ovo ludilo


“Omogućiti isplatu plata u aprilu i sačuvati radna mjesta” – Haber.ba\n“Omogućiti isplatu plata u aprilu i sačuvati radna mjesta”\nMilorad Dodik, član Predsjedništva BiH iz reda srpskog naroda, rekao je da su usljed pandemije virusa korona značajno pogođeni ugostiteljstvo i turizam te da su preduzete mjere koje će omogućiti isplatu plata u aprilu za one koji su najviše pogođeni, te da je učinjeno sve da se sačuvaju radna mjesta.\nKasirka - Nezavisne.com\n“Činimo sve da formiramo Fond za pomoć privredi koji će činiti sredstva i od međunarodnih institucija ali biće i određenih relokacija. Veoma će teške posljedice biti po privredu i u narednih par dana donijećemo mjere koje će se odnositi za april”, rekao je Dodik dodajući da vjeruju da se u fond može prikupiti 500 miliona KM.\nDodik je najavio da je njihova obaveza da se očuvaju radna mjesta i da će se učiniti sve da se smanji pritisak na privredu, uključujući i odgodu kredita, pišu “Nezavisne“.\n“Moraćemo svjesno da idemo u deficite. Vanredno stanje će omogućiti i izmjene zakona o dugu i vjerujem da će se narednim danima imati set mjera koji će tretirati april i maj, a onda ćemo vidjeti kao ići dalje. Apelujem na poslodavce da ne otpuštaju radnike”, rekao je Dodik dodajući da će se pokušati da se obezbjedti minimalna plata radnicima.\nPodvukao je da nije spreman da “pomaže onima koji otpuste radnike”.\n“Možemo se dogovoriti da se jedan dio radnika vodi kao neplaćeno, a da ih mi plaćamo”, naveo je Dodik.\nTeme:april, bh. entitet RS, BiH, koronavirus, Milorad Dodik, plate, poslodavci


INICIJATIVA POKRENUTA ZA OLAKŠAVANJE DOLASKA BH. DIJASPORE U DOMOVINU – Blic Magazin\nHome/Vijesti/INICIJATIVA POKRENUTA ZA OLAKŠAVANJE DOLASKA BH. DIJASPORE U DOMOVINU\nS obzirom na važnost dijaspore u ekonomskom segmentu BiH, računajući prije svega godišnju potrošnju i uzimajući u obzir pandemiju koronavirusa te restriktivne mjere, pokrenuta je inicijativa da se olakša dolazak dijaspore u domovinu, ali uz sve zaštitne mjere.\nOd velike je važnosti da se u Bosni i Hercegovini usvoje rješenja kako bi se otvorile granice za građane, ali u isto vrijeme ispunile i sve zaštitne mjere kako zaraza koronavirusom ne bi bila uvezena sa strane.\nPočetkom “korona-krize” država Bosna i Hercegovina je uvela zabranu ulaska za strane državljane na svoju teritoriju. Zbog te mjere je, kako trenutno stvari stoje, u ovoj godini upitan dolazak velikog broja Bosanaca i Hercegovaca koji imaju državljanstva drugih država. Također, zbog mjera karantina otežan je i ulazak u Bosnu i Hercegovinu građanima koji posjeduju bh. državljanstvo, a rade u inostranstvu.\nUzimajući u obzir povezanost dijaspore s Bosnom i Hercegovinom i njihovu želju za posjetom domovini, ali i olakšavanje putovanja poslovnih ljudi, pokrećemo inicijativu prema nadležnim državnim organima za donošenje konkretnih mjera kako bi naši građani mogli ovog ljeta provesti godišnji odmor u svojoj Bosni i Hercegovini, navodi se u inicijativi.\nNaši ljudi koji žive i rade u inostranstvu imaju veliku želju da svoj godišnji odmor provedu u Bosni i Hercegovini i zato u njihovo ime pozivamo nadležne organe vlasti da pravovremeno preduzmu korake kako bi im se to i omogućilo.Također ih pozivamo da ostvare kontakte sa susjednim državama i s državama u kojima živi najviše naših građana, kao što je to uradila Hrvatska, kako bi se s tim vladama dogovorile mogućnosti putovanja, naglašeno je u inicijativi.\nNadležni organi trebaju imati na umu da Svjetska banka procjenjuje da će Bosna i Hercegovina imati pad gotovinskih doznaka od dijaspore 20% u odnosu na prošlu godinu, kada je zvaničan obim doznaka iznosio oko 2,4 milijarde KM, a nezvanično oko 4 milijarde KM. Pored održavanja kontakata dijaspore s porodicama i prijateljima iz Bosne i Hercegovine, njihov dolazak će omogućiti i veći priliv novca koji je za Bosnu i Hercegovinu o ovoj krizi prijeko potreban piše Hayat.\nUvijek nam mora biti jasno i da se, bez obzira na to koji danas pasoš posjeduju, radi o građankama i građanima Bosne i Hercegovine. Svi oni u ovoj zemlji imaju svoje porodice i njihovo je elementarno ljudsko pravo da ih posjete i neko vrijeme provedu u njihovoj blizini. Naravno, svaka akcija organa vlasti Bosne i Hercegovine mora podrazumijevati brigu za zdravlje naših građana. Jedna od opcija svakako je uvođenje brzih testova na graničnim prijelazima, a mjera koja već postoji u praksi određenih evropskih država je slobodan ulazak na teritoriju države pod uslovom da putnik priloži validan laboratorijski nalaz da nije zaražen koronavirusom ne stariji od četiri dana. Zbog toga pozivamo Vijeće ministara BiH da, u saradnji s nadležnim organima i institucijama, donesu odgovarajuće mjere kojim će uz sve druge mjere zaštite zdravlja omogućiti lakšu fizičku komunikaciju dijaspore s njihovom domovinom. Te mjere potrebno je definirati i propisati što prije kako bi naši građani mogli na vrijeme planirati svoj boravak i kako bi im se pravovremeno poslala poruka da su dobrodošli u svojoj domovini Bosni i Hercegovini, zaključuju autori inicijative.


Otkriven cjenovnik za izdavanje lažnih diploma – Glas Krajine | Informativni portal\nPolicija identifikovala mladiće koji su se “sankali” na autoputu kod Sarajeva\nDjevojčica povrijeđena na pješačkom prelazu u blizini “Binga” priključena na aparate\nU toku sjednica GO SP-a, prisutni Đokić i isključeni članovi\nU 85. godini preminuo prof. dr. Ćazim Sadiković\nOtkriveno ko stoji iza prevare: Rođak nastradalog mladića skupljao pomoć za porodicu\nNekadašnji učitelj postao advokat sa 70 godina: Ostvario sam svoj san\nU Kupresu prvi put održana skijaška alka\nTokom gostovanja na televiziji joj javili da joj pauk diže auto\nBihać 5\t℃\nOtkriven cjenovnik za izdavanje lažnih diploma\nPripadnici Agencije za istrage i zaštitu (SIPA) juče su u akciji “Pero” uhapsili 20 osoba koje se sumnjiče za nezakonito izdavanje fakultetskih i srednjoškolskih diploma.\nAkcija je, prema naredbi Tužilaštva Unsko-sanskog kantona, provedena na 12 lokacija širom Bosne i Hercegovine, a osumnjičeni se terete da su izdavanjem više hiljada nezakonitih diploma stekli višemilionsku korist. Utvrđeno je da je samo budžet FBiH oštećen za 200.000 KM, a pod istragom je 58 osoba.\nMeđu uhapšenima je i bivši delegat u Domu naroda Parlamenta FBiH i nekadašnji generalni sekretar Stranke demokratske aktivnosti (A-SDA) Admir Hadžipašić, vlasnik Centra za obrazovanje odraslih “VITA plus” Cazin. Uhapšen je i suvlasnik Centra Goran Lalović, kao i druge osobe povezane s ovom firmom. Svima im se na teret stavlja nezakonito štampanje i izdavanje diploma.\nTako se cijena diplome za osnovnu školu kretala od 1.000 do 1.400 KM, a za srednju od 5.000 do 10.000 KM. Za diplomu “jačeg” fakulteta radi stjecanja zvanja inžinjera osumnjičeni su uzimali i do 25.000 KM. Cijena za fakultet koštala je od 15.000 do 25.000 KM.\n“Do sada smo dokumentovali 100 nezakonitih diploma ali se istraga nastavlja”, rekao je izvor Dnevnog avaza.\nIz SIPA je rečeno da je 11 uhapšenih predato Tužilaštvu USK. Dva radnika SIPA, koja su uhapšena zbog odavanje tajni iz istrage, predati su Tužilaštvu BiH.\nZvizdić o akciji SIPA-e: Trebamo spriječiti da osobe sa kupljenim ili falsifikovanim diplomama zauzimaju radna mjesta\nUhapšenim u akciji VAR određene mjere zabrane


PRIJEDLOG ZAKONA O IZMJENAMA I DOPUNAMA ZAKONA O KONVERZIJI KREDITA U ŠVAJCARSKIM FRANCIMA CHF U EURE EUR: Prijedlogom zakona osim komercijalnih banaka obuhvaćena su i treća lica na koje su banke prenijela svoja potraživanja. Izmjene predviđaju i da je Ministarstvo finansija eksplicitno kao državna institucija nadležna za tumačenje Zakona, a uvedene su i kaznene odredbe\nOdbor za ekonomiju, finansije i budžet predložio je parlamentu da usvoji Prijedlog zakona o izmjenama i dopunama Zakona o konverziji kredita u švajcarskim francima CHF u eure EUR, koji je podnio poslanik Nebojša Medojević.\nPrijedlogom zakona, koji je u skupštinsku proceduru predat po skraćenom postupku, obuhvata i treća lica, osim komercijalnih banaka.\n"Dodali smo kao obveznike Zakona i treća lica na koje su banke prenijela svoja potraživanja. Ta treća lica ponašaju kao banke, odnosno obračunavaju kamatu, prave planove otplate, komuniciraju sa klijentima, ali do sada nijesu potpadala pod kontrolu Centralne banke CBCG", rekao je Medojević.\nPrema njegovim riječima, od 130 miliona eura kredita, 100 miliona eura je nezakonito i sumnjivo Hypo Alpe Adria banka (HAAB) prenijela na treće lice HETA, koja, kako tvrdi Medojević, neće da primijeni Zakon.\n"CBCG smatra da nema ovlašćenja da kontroliše tu firmu, koje se ponaša kao banka", dodao je Medojević.\nZakona o konverziji kredita u švajcarskim francima CHF u eure EUR ("Sl. list CG", br. 46/2015 - dalje: Zakon) usvojen je 31. jula 2015. godine, ali su se u međuvremenu pojavili problemi u njegovoj implementaciji.\nPredloženim izmjenama i dopunama se uvodi i obaveza da za one korisnike koji su kredite otplatili po starom zakonu, odnosno prije stupanja na snagu Zakona o konverziji kredita u švajcarskim francima u eure, i koji su u pretplati, da im HAAB vrati tu razliku.\nIzmjene predviđaju i da je Ministarstvo finansija eksplicitno kao državna institucija nadležna za tumačenje Zakona, a uvedene su i kaznene odredbe.\nZakon omogućava da se krediti sa klauzulom vezani za švajcarski frank vraćaju u eurima po kamatnoj stopi od 8,2 odsto. Te kredite je u Crnoj Gori 2007. i 2008. godine odobravala HAAB, a klijentima su zbog promjene kursa franka i eura kreditne obaveze značajno uvećane.\nMedojević je naveo slučaj jednog klijenta koji je podigao kredit u vrijednosti 140 hiljada eura, od čega je vratio 135 hiljada eura.\n"Stan koji je kupio za taj kredit mu je oduzet i još je dužan 140 hiljada eura za kredit", saopštio je Medojević i dodao da je situacija veoma ozbiljna i da se klijenti nalaze u teškoj situaciji.\nOdbor je usvojio i Prijedlog zaključaka povodom razmatranja izvještaja CBCG o nadzoru nad primjenom Zakona, koje je takođe podno Medojević.\nZaključcima se konstatuje spora i nedosljednja primjena Zakona i prebacivanje odgovornosti nadzora nad njegovom primjenom između nadležnih državnih institucija.\nZaključcima se, između ostalog, pozivaju specijalni i državni tužilac da dostave informacije po krivičnim prijavama koje su podnesene u tom postupku.\nIzvor: Vebsajt CdM, 30.06.2016.


Sistem NSA-e prati skoro sve što radimo na internetu\nčetvrtak, 01 avgust 2013 13:20\nTajni sistem za nadzor „Ekskiskor“ (XKeyscore) omogućava američkoj Nacionalnoj bezbjednosnoj službi (NSA) da prati skoro sve aktivnosti jednog tipičnog korisnika na internetu, piše „Gardijan“.\n„Gardijan“ je objavio 32 slajda koji predstavljaju, kako se stiče utisak, brifing za obuku u okviru NSA o tome kako ovaj program za nadzor funkcioniše i koje su njegove karakteristike, a sadržaj četiri slajda je prekriven jer, kako se navodi, otkriva detalje pojedinačnih operacija NSA.\nSlajdovi su obilježeni kao „strogo povjerljivi“, uz naznaku da su namijenjeni samo osoblju iz SAD, Britanije, Kanade, Australije i Novog Zelanda. Napravljeni su 2007. godine, a oznaka povjerljivosti će sa njih biti uklonjena tek 2032. godine.\nU objavljenim dokumentima se ističe i da je ovaj program omogućio američkim agentima da uhvate „više od 300 terorista“.\n„Gardijan“ je Snoudena intervjuisao u junu, kada je bivši obavještajac bio u Hongkongu, nakon što je pobjegao iz NSA noseći povjerljiva dokumenta.\nList ne navodi zašto dokumenta o programu „Ekskiskor“ nije objavio u junu, kada je objelodanio manje moćan sistem za nadzor „Prizma“.


GORE OD GOREG – Dodikov separatizam i Govedaricino “karadžićevsko srbovanje”: Zašto bosanski Srbi nemaju proevropske lidere? – nick\nNedavna izjava Vukote Govedarice, predsjednika Srpske demokratske stranke (SDS), u kojoj je poželio da bude poput ratnog zločinca Radovana Karadžića još jednom je potvrdila da je suštinski problem bh. politike i države u cijelini u – političkom rukovodstvu bosanskih Srba, navodi se u analizi Nezavisnog istraživačkog centra NICK.\nKada se jedan lider opozicije u manjem bh. entitetu – onaj koji bi trebao biti oponent radikalnom nacionalizmu i separatizmu predsjednika RS i Saveza nezavisnih socijaldemokrata (SNSD) Milorada Dodika – javno i otvoreno divi zločincu odgovornom za genocid i izražava želju da bude poput njega – postavlja se pitanje kakav uopće izbor imaju građani manjeg bh. entiteta.\nUz to, postavlja se pitanje kakav će, uopće, izbor i opcije za formiranje državne vlasti i provođenje reformi imati pobjedničke stranke u Federaciji BiH.\nNa jednoj strani je Milorad Dodik – radikalni nacionalistički političar sa jasnom agendom podrivanja ustavno-pravnog poretka BiH, željom za disoluciju i nestanak države, koji je pod međunarodnim sankcijama i teškim optužbama za korupciju i kriminal.\nNa drugoj je strani bivši Savez za promjene, a sada Savez za pobjede kojim uglavnom rukovodi SDS, a na čijem je čelu opet Vukota Govedarica koji bi najradije, prema vlastitom priznanju, bio poput Radovana Karadžića. Svojom izjavom Govedarica je srušio i ogolio sve pokušaje političara poput Mladena Ivanića ili Dragana Čavića koji čine opozicioni blok u RS, da kreiraju politiku drukčiju od Dodikove destruktivne i nacionalističke politike.\nDakle, raspon srpske politike u BiH, one koja ima politički značaj iz manjeg bh. entiteta, ide od ultra-radikalnog i separatističkog do još radikalnijeg „karadžićevskog srbovanja“ kako je to Govedarica plastično opisao.\nŽrtva je srpski narod u BiH\nOvakva politička postavka nanosi najveći štetu srpskom narodu u BiH koji razapet između Dodikovih utopističkih stavova o mirnom uspotavljanju velike Srbije i Govedaricinih snova o vraćanju Karadžićeve politike ostaje jedini pravi destabilizirajući faktor na Balkanu, neka vrsta ispušnog ventila za nacionalistička vrenja i tenzije iz susjedne Srbije.\nGrađani BiH iz RS imaju najnižu prosječnu plaću u Evropi, dugovi su sve veći, investicija, novih radnih mjesta, a ni pravne države, nema ni za lijeka.\nNagomilanu negativnu energiju, nezadovoljstvo zbog gubitka Kosova, kriminala i korupcije, srbijanske vlasti iz Beograda očito „deponuju“ u manjem bh. entitetu koji postaje svojevrsna crna rupa blokada, opstrukcija, oportunizma i negativnog ruskog utjecaja.\nBit će i dalje teško\nUtrkivanje najvećih stranaka bosanskih Srba u tome ko će biti gori prema Bosni i Hercegovini, pa na koncu i prema Evropskoj uniji i SAD, će bez ikakve dileme biti najveći i najvažniji izazov za državu i u narednom periodu.\nTo će biti definirajuća činjenica koja će, vjerovatno onemogućiti bilo kakve ozbiljnije ustavne reforme, a država će biti primorana nastaviti put ka EU i NATO u postojećem ustavnom okviru. Iskustvo je pokazalo da je to teško jest, ali ne i nemoguće. BiH je već sada na pragu kandidatskog statusa za Uniju i pred aktiviranjem Akcionog plana za članstvo u Alijansu.\nI međunarodnoj zajednici je već postalo jasno da Beogradu ne smije biti omogućeno da putem RS svoje svojevrsne „deponije za nacionalizam“, kad god mu to zatreba, destabilizira Zapadni Balkan, trguje utjecajem, blokira napredak BiH i stvara probleme za EU i NATO.\nKako BiH bude napredovala dalje ka Uniji i članstvu u Sjevernoatlanskom savezu sve teže će Srbija moći podsticati destruktivni nacionalizam kod srpskog političkog rukovodstva u BiH.\nNapredak BiH je spas za Srbe\nNije isključeno da bi u takvim, progresivnim i čvrstim okvirima, u tom neumitnom napretku BiH kao multikulturne, multinacionalne i multireligijske države i srpski narod u BiH, kao što je i onaj u Srbiji, mogao pronaći svoje proevropske lidere i njima dati podršku, a utopističke snove i „karadžićevsko srbovanje“ ostaviti u prošlosti.\nApsolutno je jasno da samo napretkom Bosne i Hercegovine i njenim članstvom u EU srpski narod može, barem djelomično, saprati sa svog lica ljagu naroda koji je počinio jedini genocid u Evropi nakon Drugog svjetskog rata, a Srbija ljagu jedine države koja je osuđena zbog nespriječavanja genocida, ističe NICK.


Dodela paketa građevinskog materijala za izbeglice\nTanjug 18. maja 2021. 10:39\nBEOGRAD – U Beogradu je objavljen javni poziv za izbor korisnika pomoći za dodelu sredstava namenjenih poboljšanju uslova stanovanja izbeglica kroz nabavku građevinskog materijala, a rok za prijavu je 16. jun.\nGradska sekretarka za socijalnu zaštitu Nataša Stanisavljević podsetila je da taj sekretarijat, u saradnji sa Komesarijatom za izbeglice i migracije Srbije, realizuje dodelu najmanje deset paketa građevinskog materijala za poboljšanje uslova stanovanja izbeglica na teritoriji Beograda.\nKako je precizirala, ta pomoć odnosi se na izbeglice koje imaju prebivalište – boravište na teritoriji Beograda, uključujući članove njihovog porodičnog domaćinstva najmanje godinu dana pre objavljivanja javnog poziva, i koje nemaju rešeno stambeno pitanje.\n„Pomoć je bespovratna i odobrava se u građevinskom materijalu neophodnom za poboljšanje osnovnih uslova stanovanja, pri čemu maksimalna vrednost jednog paketa građevinskog materijala po porodičnom domaćinstvu korisnika iznosi do 600.000 dinara, a minimalna vrednost 200.000 dinara po porodičnom domaćinstvu korisnika“, rekla je Stanisavljević, navodi se u saopštenju Gradske uprave.\nJavni poziv za dodelu navedene pomoći objavljen je juče, rok za prijavu je 16. jun ove godine, a sve informacije u vezi sa time mogu se dobiti na telefone 3344-625 i 3309-750.\nGrad u saradnji sa relevantnim republičkim i međunarodnim institucijama kontinuirano sprovodi programe za stambeno zbrinjavanje izbeglih i interno raseljenih porodica sa Kosova i Metohije, navodi se u saopštenju.\nDodaje se da će, u cilju unapređenja položaja i kvaliteta života građana Beograda, Sekretarijat za socijalnu zaštitu i dalje nastaviti da raspisivanjem javnih konkursa pruža pomoć i podršku onima kojima su najpotrebnije.


Novi selektor fudbalske reprezentacije Srbije, Ljubiša Tumbaković, danas će i zvanično biti promovisan na tu funkciju pošto je juče dobio jednoglasnu podršku na sednici Izvršnog odbora FSS-a. Prvi razgovor sa predsednikom FSS-a Slavišom Kokezom i drugim čelnicima Saveza, Tumbaković je obavio još pre same smene Mladena Krstajića.\nPrvi i najveći korak ka budućoj saradnji između slavnog stručnjaka i našeg Saveza je napravljen odmah posle njegovog odlaska sa selektorske funkcije reprezentacije Crne Gore.\nSa pozicije selektora Crnogorske reprezentacije, Tumbaković je smenjen posle njegove odluke da ne vodi ekipu na meču sa Kosovom u okviru kvalifikacija ze Evropsko prvenstvo. U isto to vreme je Srbija doživela najveći debakl u istoriji našeg reprezentativnog fudbala u Ukrajini, kada smo izgubili sa 5:0 od domaćina, i upravo su to bila dva razloga da kokeza pod pritiskom patriotizma kontaktira Ljubišu Tumbakovića i tada je načelno i dogovorena saradnja.\nJedan od prvih ciljeva koje je sam sebi zacrtao novi selektor reprezentacije Srbije je povratak svih igrača koji su bojkotovali igru za nacionalni tim zbog njegovog prethodnika. Na prvom mestu, Luka Milivojević i Matija Nastasić su rekli da neće igrati za Srbiju dok je Mladen Krstajić selektor, tako da se njigova odluka prva očekuje. Uz njih, u reprezentaciju se vraća i povređeni, ali i uvređeni Nemanja Matić, a Kurir saznaje da će poziv novog selektora ubuduće dobijati i Nemanja Gudelj, možda i iskusni golman Vladimir Stojković.\nVeliki debi na klupi reprezentacije Srbije, Ljubiša Tumbaković će imati 7. septembra u Beogradu protiv moćnog Ronaldovog Portugala.\n← VUČIĆ POSLAO HITNO PISMO PUTINU! Pročitajte šta mu je poručio zbog TRAGEDIJE koju je doživela Rusija\nĐORĐEVIĆ PRECRTAO KALINIĆA ZBOG KOSMETA: Izjava koja je skupo koštala Nikolu →


Puma oblači Milan\n260 12.02.2018 02:05 Volcano sport tim\nItalijanski velikan Milan danas je zvanično potvrdio da će od sljedeće sezone nositi dresove proizvođača Puma. Trajanje ugovorenog posla između ''rosonera'' i njemačkog diva sportske opreme nije poznato. Prema glasinama, Milan će godišnje zarađivati između 10 i 15 miliona eura.\n- Puma i Milan danas su najavili dugoročno partnerstvo, partnerstvo koje će predstojećih godina spajati dva ambiciozna branda u fudbalskoj industriji - objavljeno je na zvaničnoj internet stranici Milana, uz napomenu da saradnja počinje 1. jula 2018. godine.\n- Vrlo smo ponosni što smo u partnerstvu sa Milanom, jednim od najuspješnijih klubova u istoriji fudbala sa ogromnom globalnom navijačkom bazom. Ako me pitate, Milanov dres jedan je od najoriginalnijih fudbalskih dresova na svijetu. Radujemo se sljedećem poglavlju Milanove budućnosti u saradnji sa Pumom - rekao je Bjorn Gulden, glavni izvršni direktor Pume.


► Niš: Jedanaestomesečna devojčica nova žrtva boginja\nOn je kazao da je dete rodom iz Doljevca primljeno na bolničko lečenje 6. aprila, a da je preminulo 11. aprila u večernjim satima.\n"Beba je imala problem sa plućima i disanjem i stavljena je na respirator, ali je srce jako loše odreagovalo. Imala je zastoj u radu srca na koji ništa nije moglo da utiče", rekao je Milojević.\nPrema njegovim rečima, pre nego što je obolela od boginja devojčica je bila zdravo dete, bez hroničnih bolesti.\n"Primljena je u relativno dobrom stanju, ali se njeno stanje pogoršalo na dan, dva pre smrti. Telo smo poslali na obdukciju, a po kliničkoj slici najverovatnije se radi o infekciji srčanog mišića", izjavio je Milojević.\nOn je rekao da sada na intenzivnoj nezi Dečije interne klinike nema dece životno ugrožene malim boginjama, ali ima dece koja se zbog te bolesti leče na odeljenju.\nDevojčica peta je žrtva malih boginja u Nišu, a 15. u Srbiji. Prema podacima Institua za javno zdravlje "Milan Jovanović Batut" od morbila je do sada u našoj zemlji obolelo 4.740 osoba.\nGradonačelnik Beograda Zoran Radojičić obišao je danas prvorođene bebe u 2019. godini u ginekološko-akušerskim klinikama "Višegradska" i "Narodni front" i njihovim...


Otvoren jubilarni, 15. Beldocs u Beogradu « FCS\nOtvoren jubilarni, 15. Beldocs u Beogradu\nU sklopu pratećeg programa festivala ove godine je organizovana i XR izložba: imerzivna stvarnost na kojoj će publika imati priliku da pogleda ostvarenja stvorena putem najsavremenije tehnologije. Poseta izložbi organizovanoj u bioskopu Balkan je besplatna za sve posetioce festivala uz prethodnu registraciju.\nBeldocs, jedan od vodećih međunarodnih festivala dokumentarnog filma u ovom delu Evrope, održava se svake godine u maju u Beogradu. Osnovan 2008. godine, podeljen je u 12 programskih celina, organizuje preko 100 premijernih projekcija svake godine, tokom osam dana trajanja festivala, koji se prikaziju na više od 7 lokacija. Festival Beldocs dodeljuje 6 nagrada u četiri takmičarska programa. Osim filmskih projekcija organizuje niz panela i Master Class predavanja, a u okviru Industry aktivnosti na radionicama, dodeljuju se novčane nagrade za razvoj budućih filmova. Svake godine okupi preko 150 međunarodnih stručnjaka u audio-vizuelnoj industriji, autora i producenata. Više od 200 partnera u Srbiji, regionu i Evropi, podržava rad Beldocs filmskog festivala. Kreativni tim od preko 20 članova organizuje Beldocs festival, uključujući stručnjake iz oblasti filma, dizajna i umetnosti. Beldocs je od 2017. partner u evropskim projektima: #europeanfilmchallenge, AVA Doc, Moving Cinema i član je Evropske dokumentarne mreže. Više informacija o programu i onlajn ulaznice na sajtu festivala.


Početna Solutions IT Usluge Retail surveillance systems\nKonica Minolta video bezbednosne usluge mogu značajno da unaprede marketing, povećaju prodaju i da vašu prodavnicu učine boljim i bezbednijim mestom. Da li vas problemi sa bezbednošću ometaju da se usredsredite na razvoj kompanije? Da li ste zainteresovani za korišćenje IP kamera za nadzor kako biste infrastrukturu učinili bezbednijom?\nAko nemate poverenja u trenutnu konfiguraciju za nadzor ili želite da investirate u superiorno rešenje, Konica Minolta može da vam pomogne da uživate u bezbednosti i bezbrižnosti kada svako veče zatvorite prodavnicu. Originalna hemisferna tehnologija IP kamera od 360° omogućava pokrivanje kompletnog prostora, dok hemisferna obrada pruža unapređeni kvalitet videa i rezoluciju, što garantuje da možete da primetite (često veoma važne) dodatne detalje.\nHemisferna tehnologija IP kamera od 360° omogućava vam da generišete vredne podatke koje možete da koristite ne samo za sprečavanje krađe i pružanje dokaza o sumnjivom ponašanju, već i za unapređivanje dizajna prodavnice i usklađivanje sa željama kupaca. Kamera vam pruža dodatne informacije o navikama osoba koje posećuju vašu prodavnicu, pa možete da prilagodite prodajnu strategiju.\nKada se koristi u maloprodajnom sektoru, MOBOTIX rešenje sa kamerama za nadzor pruža mnoštvo uzbudljivih prednosti. Sistemi integrišu poslovne informacije sa video bezbednošću, pa dobijate moderno IP video rešenje koje služi kao mera za sprečavanje krađe i kao video dokaz, uvek uz jasnu i oštru sliku. MOBOTIX rešenja sa kamerama za nadzor diskretno su dizajnirana i pružaju maksimalno pokrivanje pomoću minimalnog broja kamera (uz korišćenje „hemisferne tehnologije“). Uz sajber bezbednost zahvaljujući šifrovanoj komunikaciji, rešenja takođe predstavljaju savršenu alatku za poslovne informacije, pa vam pokazuju kako da maksimalno iskoristite najefektivnije prodajne aktivnosti, što će pozitivno uticati na profit u prodavnicama. Ugrađena video analitika (toplotna mapa/brojanje objekata/detekcija ponašanja) koristi se u okviru rešenja za pružanje poslovnih informacija.\nMOBOTIX kamere mogu da se koriste na mnoštvo različitih načina u modernoj organizaciji, a poznate su po izvanrednoj pouzdanosti. Kamere pružaju vrhunsku energetsku efikasnost i neverovatnu preciznost: jedna kamera može diskretno da pokriva ogromnu oblast, bez mrtvih uglova.\nRešenje ne samo da snima sve što se dešava u prodavnici – njegov sistem visokog kvaliteta i vidljivost od 360° takođe daju izuzetno oštar HD video koji pokriva ceo prostor. Pruža asortiman novih funkcija koje mogu da se prilagode u skladu sa vašim poslovnim potrebama. Nadzor pomoću kamera u maloprodaji pomaže vam da analizirate način na koji se kupci ponašaju dok su u prodavnici evidentiranjem broja posetilaca i praćenjem njihovog kretanja i aktivnosti.\nDa li se ponekad zapitate u kojem redu kupci najčešće borave? Gde provode najviše vremena? MOBOTIX rešenje za maloprodaju omogućava vam da proučavate njihovo ponašanje pri kupovini, pa možete da donosite odluke zasnovane na činjenicama i da eksponencijalno povećate prodaju. Prozirne toplotne mape pomažu vam da za tren analizirate trendove kupovine. Redovno praćenje tih šablona takođe vas stavlja u položaj da donosite promišljenije odluke u vezi sa zaposlenima, pa možete da angažujete dodatno osoblje tokom perioda velikog prometa – održavate klijente srećnim, povećavate prodaju i štedite novac. Jasno je da je u pitanju „win-win-win“ situacija.\nKonica Minolta bezbednosne video usluge takođe vam pomažu da unapredite marketing. Donošenjem odluka na osnovu video podataka koje je generisao sistem, marketinški tim može lično da se uveri u efektivnost vizuelnih oglasa. Lako mogu da optimizuju marketinške kampanje analiziranjem faktora koji utiču na povećanje prometa u prodavnici, kao što su doba dana, vremenske prilike ili dan u nedelji, pa da poruke prilagođavaju u skladu sa tim.


Okrugli sto: Potrebno adekvatno reagovanje u oblasti upravljanja otpadom - AgroSmart\nIdeja ovog sastanka stručnjaka iz oblasti upravljanja otpadom i poslodavaca bila je da se ponude informacije o pravima, obavezama i sankcijama iz ove oblasti, a sve to s obzirom na dešavanja u prethodna dva ili tri meseca, kada je identifikovanje više lokacija na kojima je nelegalno deponovan opasan otpad u Vojvodini.\nSavetnik direktora u firmi „Eko Hemik“ iz Novog Sada Vladimir Babić objasnio je da je zakonska regulativa u Srbiji vezana za upravljanje opasnim otpadom pozitivna, da je jednostavna za primenu, a nadzor i kontrola kretanja opasnog otpada je transparentna, jer poslodavac mora da ga najavi. Sve to se radi uz pomoć aplikacije koja je dostupna na sajtu Agencije za zaštitu životne sredine sepa.gov.rs. Prema njegovim rečima, primenu Zakona o opasnim otpadima i postojećih 14.000 strana raznih ostalih propisa – koči „nedostatak novca“, pošto je oblast zaštite životne sredine skupa.\nKako je rekao, sva dešavanja od novembra meseca, sa tonama opasnog otpada pronadjenog na lokacijama u Srbiji i Vojvodini, bila su „za očekivati“, i nisu posledica „istorijskog otpada od pre 20 ili 30 godina“. „Sve je to posledica delovanja proizvodjača otpada i operatera koji se bave otpadom u poslednje dve ili tri godine, od kada važeći zakon već postoji. Sve je to uredno prijavljeno i dostupno bilo nadležnima, jer proizvodjač otpada mora da najavi kretanje opasnog otpada državi 48 sati pre planiranog kretanja, pa inspekcijski i nadležni organi imaju uvid“, objasnio je Babić.\nPrema informacijama koje ima, svaka pronadjena tona opasnog otpada u proteklim mesecima, više puta je uredno najavljivana, ali je bilo evidentno da operater nije imao odgovarajuću dozvolu, a proizvodjači su napravili grešku što su njemu poverili to kretanje i dozvolu nisu proverili. „Operater koji se poziva na odgovornost je imao dozvolu za tretman mobilnim postrojenjem, i tu nema kretanja, jer to postrojenje radi na lokaciji. Ne može mobilno postrojenje da bude operater za kretanje, ali je ipak uredno prošlo najave, više inspekcijskih nadora i postoje zapisnici o inspekcijskim nadzorima u kojima su napisani hvalospevi, i tako odjednom imamo stotine tona otpada koji nije tretiran na adekvatan način“, rekao je Babić.\nOn je kazao da će Zakon o upravljanju otpadom morati da prodje izmene i dopune u skorije vreme, jer sadašnji propisuje veliku odgovornost vlasniku otpada, ali ona „nije produžena“. „Krivi su proizvodjači otpada, jer moraju da se uvere u ispravnost dozvole koju ima operater kome se otpad predaje i mora postojati produžena odgovornost“, rekao je Babić.\nPrema njegovom mišljenju, u Srbiji ima dovoljno postrojenja za fizičko hemijski tretman opasnog otpada, ali je novac veliki problem. „Ako nemate novca nećete rešiti problem opasnog otpada, jer zaštita životne sredine košta. Proizvodjači moraju da se interesuju, edukuju i da bolje finansijski planiraju te procese“, rekao je on.\nDodao je da zbog loše finansijske situacije i sami operateri opasnog otpada moraju „da se dovijaju na razne načine da urade sve kako treba“, a da to bude u skladu sa niskom i nedovoljnom platežnom moći tržišta u Srbiji. „Neće biti da je u pomenutim slučajevima kriv operater, a da nije kriva država i inspekcijski nadzor. Krivi smo i zato što ne razumemo, ne znamo problematiku, a udar na budžete je doprineo da nas baš nešto i ne interesuje“, dodao je Babić.\nIz Unije poslodavaca Vojvodine rekli su da su na sastanak pozvali i predstavnike nadležnih institucija, inspekcija i pokrajinskih organa, ali da se niko od njih nije odazvao pozivu.


Pad prehrambene proizvodnje u septembru\nBeta 12. novembra 2015. 16:55\nEkonomista Stojan Stamenković izjavio je danas da je u septembru zabeležen oštar pad proizvodnje prehrambene industrije od 8,7 odsto i da je to posledica višednevnog zatvaranja granice sa Hrvatskom.\nOn je na predstavljanju novog broja časopisa „Makroekonomske analize i trendovi“ rekao da pad proizvodnje prehrambene industrije u septembru ocenio kao „lom“ koji je bio incidentan i jednokratan i izrazio očekivanje da već u oktobru treba da se vrati u normalne okvire.\n„U septembru je došlo do loma svih ovih pokazatelja. Umesto očekivanog rasta od 5 odsto do 6 odsto, ostvaren je medjugodišnji pad proizvodnje ove oblasti za 8,7 odsto“, kazao je Stamenković.\nOn je objasnio da je pad proizvodnje prehrambenih proizvoda u septembru povezan sa padom vrednosti izvoza prehrambene industrije i sa padom inače rastućeg uvoza poljoprivrednih proizvoda.\n„To je posledica zatvaranja granice sa Hrvatskom… Niti su sirovine iz uvoza mogle da udju u Srbiju, niti je moglo da se izveze iz Srbije“, rekao je Stamenković.\nOn je rekao da je krajnje je vreme da se na migrantsku krizu gleda i iz „ekonomskog ugla“, što znači da se migrantskom krizom, osim ministra za rad, zapošljavanje, boračka i socijalna pitanja Aleksandra Vulina, treba da bavi i ministar finansija Dušan Vujović.\n„Migrantska kriza ne traži samo humanitarne akcije, već može izazvati i poremećaje u ekonomskom razvoju, ne samo direktno u Srbiji, već i i indirektno, preko okruženja. Sada je već postalo očigledno da su ta kriza i njeni mogući efekti letos bili potcenjeni i u Srbiji i u EU“, rekao je Stamenković.


Umjesto za 67, registracija firme u FBiH za samo tri dana | Krajina.BA\nUmjesto za 67, registracija firme u FBiH za samo tri dana\nVišegodišnja upozorenja privrednika o skoro nemogućim uvjetima za osnivanje preduzeća, mogla bi 2017. konačno uroditi plodom. Prema informacijama iz Federalne vlade, u finalnoj fazi je izrada propisa o uspostavljanju sistema registracije firmi samo na jednom šalteru.\nNo, da bi se taj sistem uspostavio, treba izmijeniti više od 50 zakona i drugih pravnih akata koji reguliraju ovu oblast.\nSvjetska banka navela je da je u FBiH potrebno 12 procedura, oko 1.000 KM i 67 dana da se registrira firma. Vlada želi prepoloviti troškove, broj procedura i kratiti period na tri dana.\n– U ovaj proces uključeno je više od 20 institucija na federalnom nivou. Uz to, neke institucije su i na državnom nivou, poput Uprave za indirektno oporezivanje. Ovdje treba dodati i propise na drugim nivoima, kantona i općina, što govori o složenosti cjelokupnog procesa – kazala je za “Avaz” Aida Soko, savjetnica premijera Fadila Novalića.\nSoko: Pet miliona KM za informacioni sistem\nIstakla je da se radi o finansijski veoma zahtjevnom projektu i navela primjer da za informatizaciju treba više od pet miliona KM. Oko 90 posto te sume Vlada je osigurala iz donacije.\n– Planiramo formirati deset centara, u sjedištima kantona, gdje se nalaze i registracioni sudovi. U prvoj fazi pokušat ćemo svesti vrijeme potrebno za registraciju na maksimalno sedam dana, a to uključuje sudove, Poreznu upravu, Federalni zavod za statistiku, Zavod PIO, Zavod zdravstvenog osiguranja i još neke institucije – rekla je Soko.\nDodala je da su već data određena zaduženja nadležnim ministarstvima, a cilj je da do sredine 2018. u FBiH zaživi potpuno funkcionalan sistem.\n– Nadamo se da će se za pola godine registracija moći obaviti za sedam dana, i to samo na jednom šalteru – istakla je naša sagovornica.\nPrethodni članakUz ovu djevojku vam neće trebati ni kafa da ostanete budni cijelu noć (FOTO)\nNaredni članak“Prekomanda u Bihać mi je promijenila život, mada sam oduvijek znala da sam žensko”\nMigrant osuđen za pokušaj ubistva: Mohamed Ali dobio godinu...\nSadik Ahmetović: Poziv Mladena Grujičića na otcjepljenje RS-a je...


Vesti, 26.10.2020, 09:00 AM\nFarmaceutska kompanija Dr. Reddy's Laboratories, proizvođač ruske vakcine protiv COVID-19 “Sputinik V“, morala je da zatvori svoja postrojenja i izoluje svoje centre podataka.\nKompanija je posle hakerskog napada zatvorila svoje pogone u Brazilu, Indiji, Rusiji, Velikoj Britaniji i SAD.\nDr. Reddy's je indijska multinacionalna farmaceutska kompanija koja razvija rusku vakcinu “Sputinik V”, koja će uskoro ući u drugu fazu ispitivanja na ljudima. Kompanija je i u SAD jedan od glavnih proizvođača lekova koji se koriste u terapiji gastrointestinalnih, kardiovaskularnih, onkoloških, infektivnih, pedijatrijskih i dermatoloških oboljenja.\nPored zatvaranja postrojenja, proizvođač lekova izolovao je sve usluge svojih centara podataka kako bi primenio mere sanacije.\nKompanija nije objavila detalje o napadu.\nOvaj incident može biti povezan sa činjenicom da je kompanija sa sedištem u Hajderabadu, u Indiji, uključena u razvoj vakcine protiv COVID-19. Špijunaža medicinskih istraživanja koja su u vezi aktuelne pandemije su trenutno hronični problem. I samostalni strelci i hakeri koje finansiraju države napadaju farmaceutske kompanije zbog ekonomskih prednosti ali i uticaja koje će imati zemlje u kojima se bude proizvela uspešna vakcina.\nU julu je američko Ministarstvo za unutrašnju bezbednost upozorilo da hakerska grupa APT29 (CozyBear ili The Dukes), koja se povezuje sa Rusijom, napada britanske, kanadske i američke kompanije koje učestvuju u razvoju vakcine protiv COVID-19.\nNa početku pandemije, Svetska zdravstvena organizacija bila je na meti APT grupe DarkHotel, koja je želela da se infiltrira u njene mreže kako bi krala informacije.\nU međuvremenu, i hakeri za koje se veruje da su povezani sa kineskom vladom optuženi su za špijuniranje Moderne, biotehnološke kompanije iz Masačusetsa. Kompanija takođe razvija vakcinu, uz finansijsku podršku američke vlade.\n„Kompanija čija vakcina bude prva na tržištu imaće značajnu konkurentsku prednost, zbog čega postoji snažan motiv za krađu intelektualnog vlasništva u farmaceutskoj industriji“, kaže za Threatpost Kris Hejzelton iz firme Lookout.\n„Istraživači provode značajno vreme daleko od stolova, što znači da tableti i pametni telefoni postaju primarni uređaji koje koriste laboratorijski tehničari koji rade na razvoju formula lekova“, rekao je Hazelton. „Farmaceutska industrija je uvek bila prva u primeni tehnologije. Tablete i pametne telefone koriste kao sastavni deo celokupnog procesa razvoja i distribucije lekova. Sa ovako intenzivnim fokusom na vakcinu protiv COVID-19, farmaceutski sigurnosni timovi trebalo bi da pretpostavljaju da su napadači u njihovoj infrastrukturi“, dodao je on.


Sutra prvi Sajam poljoprivrede u Vlasenici | Palelive.com\nPočetna Regija Vlasenica Sutra prvi Sajam poljoprivrede u Vlasenici\nVLASENICA – U Vlasenici će sutra biti održan prvi Sajam poljoprivrede koji će okupiti oko 60 izlagača iz raznih krajeva Republike Srpske i BiH koji se bave proizvodnjom, preradom i izvozom hrane.\nOrganizator sajma je opština Vlasenica, uz podršku međunarodne organizacije „Ker internešnel“ i finansijsku pomoć Evropske unije.\nBranislav Tanasijević, projekt menadžer kancelarije „Ker internešnela“ u Srebrenici koja učestvuje u organizovanju sajma, rekao je Srni da su obavljene sve pripreme za održavanje prvog poljoprivrednog sajma u vlaseničkoj opštini i da će svoje proizvode predstaviti oko 60 izlagača.\n„Nagrade za najbolje poljoprivredne proizvođače, prerađivače i izvoznike kao i za najbolja stočna grla čija će izložba biti priređena u okviru sajma, obezbijedila je opština Vlasenica“, rekao je Tanasijević.\nOn je naveo da će u okviru sajma biti održano više stručnih predavanja iz različitih poljoprivrednih oblasti odabranih na osnovu interesovanja poljoprivrednika na kojima će biti ukazano na pozitivna iskustva i praksu opštine Bratunac koja već deceniju organizuje poljoprivredni sajam „Dani maline“.\nTanasijević je precizirao da će biti održan i okrugli sto o temi „Poboljšanje poslovnih prilika na području Vlasenice“.\n„`Ker internešnel` podržava održavanje ovog sajma u okviru svog projekta `Uključiv ekonomski rast i stvaranje uslova za zapošljavanje u istočnoj BiH-region Birač`, koji se realizuje uz finansijsku podršku Evropske unije i Austrijske razvojne agencije“, pojasnio je Tanasijević.\nOvaj projekat „Ker internešnel“ realizuje od prošle godine u saradnji sa Regionalnom savjetodavnom službom iz Bratunca, Udruženjem žena „Maja“ iz Kravice i opštinama Bratunac, Srebrenica, Milići i Vlasenica.\nCilj projekta je podsticaj ekonomskog razvoja i stvaranje mogućnosti za samozapošljavanje i zapošljavanje u oblasti poljoprivrede korištenjem vlastitih prirodnih resursa, osavremenjavanjem i proširivanjem obima proizvodnje, odnosno povećanjem prinosa i prihoda koji će omogućiti obezbjeđivanje sredstava za egzistenciju porodicama poljoprivrednika i za dodatno zapošljavanje u ovoj privrednoj grani.\nPrethodni članakZa troje malih Rajića 1.500 KM i pokloni\nNaredni članakDanas karate turnir „Vidoje Andrić“


Renovirana škola Dositej Obradović u Erdeču - iKragujevac\nsreda, 18 septembar 2019 17:47\nPrema rečima direktora škole Igora Janjića, ovo je najznačajniji dan za tu obrazovnu ustanovu koju trenutno pohađa 350 đaka. Na fiskulturnu salu škola čeka decenijama, tačnije od svog osnivanja. Cilj projekta, međutim, nije samo stvaranje boljih uslova za rad i rekreaciju naših učenika, što jeste bio prioritet, kazao je Janjić i dodao da je ovaj objekat veoma značajan jer će moći da ga koristi i veliki broj sportista koji gravitira kao ovom području sa oko 10 000 stanovnika. S druge strane očekuje se da će takvi uslovi u školi uticati na veću polaznost učenika u ovoj obrazovnoj ustanovi.\nZadovoljstvo je što smo učestvovali u sufinansiranju ovog projekta, koji je Ministarstvo privrede relizovalo zajedno sa gradom Kragujevcem. Cilj Programa “Gradimo zajedno”, istakla je Biljana Žarković pomoćnica ministra privrede za investicije i infrastukturne projekte, je da utiče na poboljšanje životnog standarda stanovništva. Ovaj projekat pre svega utiče na poboljšanje standarda učenika, odnosno na poboljšanje uslova u kojima će ovi učenici sticati nova znanja u svim oblastima rada. Pored obrazovanja i vaspitanja u novoj fiskulturnoj sali moći će da razvijaju sportske i druge fizičke aktivnosti. Ministarstvo privrede, rekla je Biljana Žarković, ima odličnu saradnju sa gradom Kragujevcem i u narednom periodu planira program koji će se odnositi na industrijske zone u Kragujevcu.\nOvo je samo jedan u nizu projekata koje grad Kragujevac realizuje u saradnji sa državom. Oko pet miliona evra je uloženo samo u prosvetni sistem u Kragujevcu i to su rekordna ulaganja od kad su škole građene, podsetio je gradonačelnik Radomir Nikolić. Trudili smo se da postavljamo prioritete po veličini problema u kojima se škola nalazi i samoj investiciji, ali i koliko je škola bila spremna da učestvuje odnosno koliko su brzo dobijali projekte jer nije bilo vremena, moralo je odmah da se reaguje. Nekoliko škola je u potpunosti rekonstruisano. Nismo se vodili time da li je škola u centru ili prigradu, jednostavno smo morali da postavimo prioritete. Kako odmiče vreme tako će sve škole doći na red. Očekujemo i povratnu informaciju od Kancelarije za javna ulaganja kako bismo u Drugoj tehničkoj školi i OŠ u Beloševcu ušli u potpunu rekonstrukciju. Pored toga, u narednom trogodišnjem periodu u planu je izgradnja dva nova vrtića i dve nove škole, kazao je gradonačelnik Radomir Nikolić.\nkragujevac\tRadomir Nikolić\terdec


TRINEST MEDALJA NA TURNIRU TROFEJ OBRENOVCA 2018.\nnedelja, 02 decembar 2018 21:18\nDana 02.12.2018.godine održana je karate turnir "Trofej Obrenovca" u sportskoj hali u Obrenovcu.Na navedenom karate turniru koji je u organizaciji Karate saveza Beograda učešće je uzeo i Karate klub 014 iz Valjeva koji je nastupio sa trinest takmičara, četri u kategoriji borbi i devet u katama u pratnji trenera-menadžera Čedomira Bajkina i Vladana Živanović.\nSvi takmičari KK 014 u svojim kategorijama u kojima su nastupali došli su do medalja i to:\nU kategoriji borbi Zlatnu medalju osvojio je David Petrović dok su do srebrnog odličja stigli: Aleksandar Milošević, Matija Radosavljević i Nikola Milivojević.\nU kategoriji kata Zlatnu medalju osvojile su Jovana Marković i Tamara Dražić, dok su do srebrnog odličja stigli: Anđela Pavić, Anđela Mitrović, Višnja Đurđević, Ivana Matić, Marko Poznanović i Nikola Petrović. Bronzanu medalju u kategoriji kata osvojila je Ana Živanović.\nUprava KK 014 je veoma ponosna na sve takmičare koji su veoma uspešno zaokružili tekuću kalendarsku godinu. Kako u narednom periodu sledi malje turnira KK 014 će fokus rada staviti na pripreme takmičara i članova kluba kao i na polaganje za više pojaseve koje se očekuje do kraja kalendarske godine.


Jaguar Land Rover (JLR) saopštio je da će uložiti milione funti u proizvodnju električnih automobila u Velikoj Britaniji.\nNajveći britanski proizvođač automobila proizvodiće seriju električnih automobila u svojoj fabrici Castle Bromwich u Engleskoj, a prva na listi je luksuzna limuzina Jaguar XJ.\n"Budućnost mobilnosti je električna, kao vizionarska britanska kompanija, mi smo odlučni da u Velikoj Britaniji pravimo novu generaciju automobila sa nultim emisijama" saopštio je Ralf Speth, direktor kompanije.\nJLR je ukazao na opasnost od Bregzita bez sporazuma sa Briselom i na potrebu da se sačuvaju dobri trgovinski odnosi sa EU.\nKompletna automobilska industrija upozorava da bi proizvodnja mogla da bude ugrožena kašnjenjima usled carinskih procedura i dodatne birokratije. Tri od četiri evropske fabrike automobila JLR-a nalaze se u Velikoj Britaniji, što znači da su kapaciteti ove kompanije na ostatku kontinenta ograničeni. JLR je otvorio fabriku u Slovačkoj tek prošle godine.\n"Posvećeni smo Velikoj Britaniji kao svojoj matici i borićemo se da ostanemo ovde, ali nam je potreban odgovarajući sporazum", saopštila je kompanija.


Vučić obišao obnovljeno porodilište u Aleksincu – Info Centar Juga\nVučić obišao obnovljeno porodilište u Aleksincu\nPredsednik Republike Srbije Aleksandar Vučić obišao je porodilište Opšte bolnice u Aleksincu, čiju je rekonstrukciju finansirala Fondacija „Dragica Nikolić“.\n„Najveći problem imamo sa brojem rođene dece. Srbija i mi, kao narod, nećemo moći da opstanemo ukoliko građani ne promene svest o tome „, poručio je predsednik Vučić nakon otvaranja rekonstruisanog porodilišta u Aleksincu, i naglasio da će država i Vlada Srbije nastaviti da rade na podsticajnim merama za podizanje nataliteta.\n„Imaćemo najmodernije bolnice, predivno urađene zidove, lepe krevete, sve što treba da se uradi i uredi, ali nije broj dece direktno proporcionalan razvoju ekonomije, napretku životnog standarda. Naprotiv, neretko je to obrnuto proporcionalno. Zato i apelujem na svest ljudi“, rekao je predsednik Vučić i istakao da Srbi treba da razumeju da nestajemo kao nacija. On je dodao da smatra da je na roditeljima odluka, i poručio mladim ljudima da razmisle šta ostavljaju iza sebe Srbiji.\nPredsednik Vučić je čestitao Aleksinčanima na obnovljenom porodilištu, u kojem se danas rodilo jedno dete, a svim građanima poručio da će se finansijskim merama nastojati da imaju mogućnost da izdržavaju decu. On je zahvalio Dragici Nikolić, jer je njena Fondacija omogućila rekonstrukciju porodilišta.\nKod Doljevca zaplenjeno više od devet kilogarama marihuane\nCOVID-19 Društvo Hronika Srbija Vesti\nZbog kršenja mere samoizolacije uhapšeno 100 ljudi\nJablanički okrug Jug Srbije Leskovac Medveđa Vesti\nCvetanović čestitao ubedljivu pobedu na lokalnim izborima u Medveđi listi okupljenoj oko SNS-a\nPredsednik opštine Medveđa dr Nebojša Arsić uputio čestitku povodom pravoslavne Nove godine


17.08.2020 u 11:31\nMINSK – Beloruski demonstranti okupili su se jutros ispred više fabrika i ispred sedišta javne televizije u Minsku, na poziv opozicije koja je najavila generalni štrajk zbog reizbora predsednika Aleksandra Lukašenka. Kako javljaju novinari Frans presa, demonstranti koji nose belo-crvene zastave opozicije, okupili su se i ispred fabrike MZKT gde je Lukašenko danas stigao helikopterom. Hiljade zaposlenih je obustavilo rad i u fabrici traktora u Minsku (MTZ), rekli su zaposleni agenciji Frans pres. „Odlazi”, „Nećemo zaboraviti, nećemo oprostiti”, uzvikivali su demonstranti ispred sedišta MZKT, prenosi Beta. Jedna od opozicionih političarki Marija Kosenikova je najavila odlazak do sedišta javne televizije u znak „podrške kolegama u otporu”. Ta najava je pozdravljena uzvicima\n16.08.2020 u 15:40\nLukašenko: Ponavljanje izbora je smrt za Belorusiji kao državu\nMINSK – Ponavljanje izbora značilo bi smrt Belorusije kao države, izjavio je danas na skupu u Minsku predsednik Belorusije Aleksandar Lukašenko. „Rukovodstvo NATO traži od nas da održimo nove izbore. Ukoliko bismo im ispunili želju bila bi to smrt naše države, izjavio je Lukašenko, prenosi TASS. Lukašenko je rekao da neće dozvoliti predaju Belorusije ni po cenu sopstvenog života. „Zajedno sa vama, uprkos svim poteškoćama i nevoljama, izgradili smo divnu zemlju. Kome ste vi odlučili da je predate? Ukoliko bilo ko pokuša da preda ovu zemlju suprotstaviću se tome, makar i mrtav”, rekao je Lukašenko i klekao u znak zahvalnosti pred svojim pristalicama koji su se okupili na trgu Nezavisnosti u Minsku, prenosi Tanjug. „Hvala vam. Prvi put u svom životi sam na kolenima, pred vama. Vi ste\n15.08.2020 u 22:27\nLukašenko prebacuje protivvazdušnu brigadu na zapadnu granicu\nMINSK – Predsednik Belorusije Aleksandar Lukašenko izjavio je danas na državnoj televiziji da će se jedna protivvazdušna brigada prebaciti na zapadnu granicu Belorusije. On je, takođe, dodao da se složio o saradnji sa predsednikom Rusije Vladimirom Putinom, preneo je Rojters. Lukašenko je ranije rekao da je bio je zabrinut zbog vojnih vežbi NATO-a u Poljskoj i Litvaniji, koje on vidi kao nagomilavanje naoružanja, prenosi Tanjug. Dogovorio sam sa Putinom pomoć ako zatreba MINSK – Predsednik Belorusije Aleksandar Lukašenko izjavio je da se sa ruskim predsednikom Vladimirom Putinom dogovorio o pružanju pomoći u slučaju da to bude bilo potrebno. On je rekao da se sa Putinom dogovorio da pri prvoj njihovoj molbi Rusija pruži sveobuhvatnu pomoć kako bi se osigurala bezbednost\nMINSK – Minsk je spreman na konstruktivni dijalog sa inostranim partnerima i može da ponudi ubedljive dokaze o stranom mešanju u aktuelna dešavanja i nemire u Belorusiji, saopštilo je sinoć belorusko Ministarstvo inostranih poslova. „Predlažemo da objektivno i bez emocija sagledamo šta se, kako i zašto ovo danas dešava u Belorusiji. Spremni smo za konstruktivni, a glavno je, objektivni dijalog na ovu temu sa svim inostranim partnerima. Spremni smo da predstavimo konkretne, neoborive dokaze koje otkrivaju pozadinu ovih događaja, uključujući mešanje spolja”, navodi se u saopštenju, prenosi Sputnjik. Ministarstvo je ocenilo kao nedopustive izjave nekih evropskih zvaničnika o situaciji u Belorusiji posle završetka predsedničkih izbora u toj zemlji. „Hvala na izjavama podrške suverenitetu i\nMINSK - Predsednik Belorusije Aleksandar Lukašenko osvojio je 80,08 odsto glasova na predsedničkim izborima, pokazuju najnoviji podaci beloruske Centralne izborne komisije. Njegova glavna rivalka na jučerašnjim izborima Svetlana Tihanovskaja završila je na drugom mestu sa osvojenih 10,09 odsto glasova, preneo je Tass. Drugi kandidati nisu uspeli da osvoje ni dva odsto podrške birača, dok 4,6 odsto građana nije glasalo ni za jednog kandidata. Konačni rezultati se očekuju 14. avgusta. Nakon što su objavljeni rezultati predsedničkih izbora na kojima je Aleksandar Lukašenko osvojio šesti mandat, hiljade građana Belorusije izašlo je na ulice širom zemlje, prenosi Tanjug. Tom prilikom došlo je do sukoba sa policijom koja je koristila šok bombe, suzavac i vodene\nMINSK – Prema preliminarnim informacijama sa gotovo svih biračkih mesta, dosadašnji predsednik Aleksandar Lukašenko osvojio je 81,35 odsto glasova za novi mandat prvog čoveka Belorusije, saopštila je predsednica Centralne izborne komisije Lidija Jermošina. Drugo mesto je osvojila Svetlana Tihanovska za koju je glasalo osam odsto birača, dok je četiri odsto dobio kandidat „protiv svih”. Izlazne ankete, kako piše Sputnjik, takođe su pokazivale da će Lukašenko ubedljivo da pobedi sa 79,7 odsto glasova. CIK je pozvao kandidate koji su izgubili na izborima da priznaju poraz. Međutim, saradnici Tihanovske tvrde da prema rezultatima alternativnog brojanja glasova, ona je dobila više od 80 odsto, preneo je Tanjug. Nezadovoljni rezultatima glasanja, pristalice opozicije izašle su na\nMINSK – U Belorusiji se danas održavaju predsednički izbori na kojima aktuelni šef države Aleksandar Lukašenko i posle 26 godina na vlasti važi za favorita. Pored Lukašenka koji nastoji da po šesti put ostvari izbornu pobedu, ostali kandidati su kopredsednik pokreta Govori istinu Andrej Dmitrijev, bivša poslanica u Donjem domu parlamenta Ana Kanopatska, domaćica Svetlana Tikanovska i lider Beloruske socijal-demokratske stranke Sergej Čerčen, javlja Tanjug. Predizbornu kampanju su obeležila hapšenja i pritvaranja opozicionih političara i aktivista i neprijavljeni protesti. Na ranijim predsedničkim izborima u Belorusiji postojala je geopolitička podela uloga: Lukašenko je pledirao za dalju integraciju sa Rusijom, dok je opozicija bila za približavanje Zapadu. Takve podele sada


O nama - Centar za zaštitu i pomoć tražiocima azila / Asylum Protection Center\nCENTAR ZA ZAŠTITU I POMOĆ TRAŽIOCIMA AZILA (ASYLUM PROTECTION CENTER)\nCentar za zaštitu i pomoć tražiocima azila APC/CZA je nevladina, nezavisna i neprofitna, ali visoko profesionalna i kvalifikovana organizacija koja pruža pravnu, psihosocijalnu i interakciju/integracijsku i drugu pomoć i zaštitu tražiocima azila, izbeglim, raseljenim licima i svim drugim licima koja su u nevolji migrirala, aktivno radi na usavršavanju koncepta i sistema azila u Srbiji, na suzbijanju predsrasuda i ksenofobije, približavanju pitanja i problema azila i izbeglištva užoj i široj javnosti u Srbiji.\nCentar za zaštitu i pomoć tražiocima azila (APC/CZA) je udruženje osnovano 2007. godine, a koje pruža pravnu i psihološku, socijalnu, integracijsku, humanitarnu i drugu podršku tražiocima azila, licima koja su dobila zaštitu Republike Srbije i svim drugim licima koja su u nevolji migrirala u Srbiju. APC/CZA radi na unapređivanju azilnih instituta i samog azilnog i izbegličkog prava u Srbiji, a sve sa ciljem unapređivanja srpskog društva u civilizacijskom, demokratskom, moralnom i pravnom pogledu.\nRad organizacije odlikuje redovna prisutnost na terenu, nedeljne aktivnosti u svim centrima za azilante (u Bogovađi, Krnjači, Banji Koviljači, Sjenici i Tutinu, Beogradu i dr.) kao i zavodima za vaspitanje dece i omladine u Beogradu i Nišu, Prihvatilištu za strance u Padinskoj Skeli, kao i u/oko svih prihvatnih i tranzitnih centara koji primaju migrante, azilante i izbeglice kao što su centri u Preševu, Bujanovcu, Vranju, Pirotu, Dimitrovgradu, Nišu, Somboru, Šidu, Kikindi, Beogradu, Obrenovcu, Subotici i na svim drugim mestima gde se tražioci azila i iregularni migranti nalaze u Srbiji. APC/CZA kontinuirano posreduje u komunikaciji između tražilaca azila, građana i predstavnika lokalnih sredina u kojima žive tražioci azila i drugi migranti.\nAktivnosti APC/CZA se ogledaju i kroz snažno prisustvo i angažman na lokalu u cilju uspostavljanja dijaloga između migranata i lokalnih građana na lokalu, a pre svega kroz organizovanje javnih manifestacija, izložbi, azilnih kutaka,okruglih stolova i drugih događaja u lokalnim sredinama i kroz saradnju sa lokalnim samoupravama, organizacijama, ustanovama, školama, kulturnim centrima.\nAPC/CZA ima jaku volontersku mrežu širom zemlje, a intenzivno radi sa mladima u lokalnim sredinama, kao i sa studentima iz zemlje i inostranstva. APC/CZA organizuje pravne, psihološke, socijalne i druge prakse za domaće i strane studente, buduće profesionalce u oblasti azila i migracija. APC/CZA politikolozi i istraživači aktivno rade i na polju istraživanja i javnog zagovaranja kako bi se pitanja i problemi azila i izbeglištva rešavali ali i približili užoj i široj javnosti, a predrasude i ksenofobija što više umanjili. APC/CZA aktivno sarađuje sa fakultetima, akademskim institucijama istraživačima u zemlji i inostranstvu.\nAPC/CZA ima izuzetno jaku poziciju u javnosti i intenzivno sarađuje sa medijima gde je prepoznat kao organizacija koja predstavlja pravo lice izbeglih lica i tražilaca azila i stara se o zastiti njihovih prava i bori protiv ksenofobije i discriminacije. APC/CZA je od javnog medijskog servisa - RTS-a označen kao jedan od pet aktera koji su obeležili 2015 godinu u Srbiji.\nAPC/CZA je od 2011. godine član ECRE-a (European Council on Refugees and Exiles), najpriznatije i najveće panevropske alijanse organizacija za pružanje pomoći izbeglicama i tražiociocima azila. Značaj APC/CZA kao autoriteta u pravnoj zaštiti tražilaca azila i u funkcionisanju azilnog sistema i pružanju pravne i druge zaštite tražiocima azila u Srbiji je izričito prepoznat u Strategiji Vlade Republike Srbije za upravljanje migracijama ("Sl. Glasnik Republike Srbije", no. 59/2009).\nCentar za zaštitu i pomoć tražiocima azila (APC/CZA) je osnovan pre deset godina, 05. decembra 2007. godine kao prva i jedina specijalizovana, profesionalna i stručna organizacija koja se bavi zaštitom azilanata i pružanjem pravne, psihološke, socijalne i interacijske pomoći tražiocima azila u Srbiji, što je ostao do danas.\nCentar za zaštitu i pomoć tražiocima azila (APC/CZA) danas deluje u svim mestima gde se nalaze azilanti i migranti širom Srbije, a imamo regionalne kancelarije u Beogradu, Preševu i Subotici.\nU trenutku osnivanja APC/CZA, sistem azila u Srbiji još nije postojao niti funkcionisao, a njegov početak je označila primena Zakona o azilu 01. aprila 2008 godine.\nCentar za zaštitu i pomoć tražiocima azila je predviđen Strategijom Vlade Republike Srbije za upravljanje migracijama (Službeni glasnik br. 59/2009) kao organizacija koja se bavi pravnom i drugom zaštitom tražilaca azila i izbeglica u Srbiji.\nNa ovaj način, ogranizacija je dobila svoje institucionalno mesto u sistemu azila i upravljanja migracijama u Srbiji.\nZbog svoje uloge u izgradnji sistema i instituta azila kao i u izgradnji postojeće pozitivne prakse u Srbiji, Centar za zaštitu i pomoć tražiocima azila je 2011. godine postao član panevropske associjacije organizacija koja se bave zaštitom tražilaca azila i izbeglica - Evropskog saveta za izbegle i prognane (European Council for Refugees and Exiles), a od 2016. i član Savetodavnog foruma Kancelarije za azil i podršku Evropske Unije (EASO – European asylum support office). Na ovaj način dometi organizacije sežu daleko izvan lokalnog i regionalnog nivoa, sve do delovanja na nivou Evrope i šire.\nOd osnivanja do danas, pravnici, psiholozi, pedagozi, socijalni radnici i prevodioci iz APC/CZA, su bili među izbeglicama i migrantima i u prvim centrima za azil, a potom od otvaranja balkanske rute u svim prihvatnim i tranzitnim centrima, parkovima, autobusima, železničkim stanicama, u improvizovanim skloništima pod otvorenim nebom na granici, u predgrađima, na ulici, u šumama, zavodima za mlade. Spajali smo porodice, otkrivali krijumčarenu i pronalazili izgubljenu decu, štitili od diskriminacije i nasilja, prijavljivali zloupotrebe. Uz pomoć centara za socijalni rad smeštali smo decu u hraniteljske porodice, vodili na porođaje, obezbeđivali prve rodne listove za bebe izbeglice rođene u Srbiji, spajali decu sa njihovim porodicama...\nPomagali smo svuda gde smo mogli. Uradili smo jednu od prvih mobilnih aplikacija u Evropi – Asylum in Serbia, sa svim osnovnim informacijama i mehanizmom prijavljivanja zloupotreba koje su potrebne migrantima koji su samo u prolazu kroz Srbiju ili ovde ostaju duže.\nObezbedili smo prve azile, izbegličke i subsidijarne zaštite u Srbiji od 2009 godine na dalje. Srbija nije dodelila veliki broj azila ali od 107 dodeljenih azila gotovo polovina je dodeljena uz pravnu asistenciju APC/CZA.\nUz neumornu pravnu asistenciju i tumačenje propisa omogućili smo zdravstvenu zaštitu (primarnu, sekundarnu i tercijarnu zaštitu) tražiocima azila jednaku onoj koju imaju srpski građani.\nAPC/CZA je u saradnji sa lokalnom sredinom u Bogovadji i Lajkovcu prvi, već 2012. godine, krenuo u uključivanje dece azilanata u obrazovni sistem Srbije i uključio prvu decu azilante u osnovno i srednje obrazovanje u Srbiji. Nastavio je to da radi i do danas, a zahvaljujući našem angažmanu deca u Beogradu, Krnjači, Sjenici i Tutinu koji tamo pohadjaju osnovnu školu imaju celodnevnu nastavu i odlični su đaci i vrlo zadovoljna deca.\nPrvi smo u Srbiji započeli integraciju izbeglica i lica koja su dobila azil u Srbiji, tako što smo jednom broju njih pomogli da pronađu posao, smeštaj, pribave dokumenta, lakše prevaziđu i psihološke probleme i probleme adaptacije na novu sredinu, propise, mentalilet i kuluturu.\nUspeli smo da nostrifikujemo prvu stranu diplomu za lice koje je dobilo azil u našoj zemlji.\nObezbedili smo prve radne dozvole za više od 40 azilanta i lica koja si dobila azil i uspostavili pravnu praksu kojom se ovim ljudima omogućava pravo na rad.\nKroz sudske postupke izborili smo se za zabranu proterivanja izbeglica i tražilaca azila iz Srbije.\nVodili smo i sporove pred Evropskim sudom za ljudska prava u Strazburu da bismo zaštitili ljude od ilegalnih deportacija iz Madjarske i Srbije i uspeli da omogućimo fer i pravičan postupak pred nadležnim institucijama.\nZa ovih deset godina smo pravno informisali više od 220 000 migranata, trazilaca azila i izbeglih lica, o njihovim pravima i obavezama u zemlji u kojoj se nalaze.\nPravno smo savetovali vise od 23 600 trazilaca azila i zastupali u azilnim i drugim postupcima kao i pred Prekršajnim, Upravnim, Ustavnim sudovima i drugim instancama.\nNaši psiholozi su savetovali i psihološki i osnaživali više od 7000 trazilaca azila I izbeglih lica kojima je bila neophodna pomoć\nKroz socijane asistencije, radionice, socijalnu pomoć, savetovali smo više od 3900 tražilaca azila.\nOdržali smo više od 937 različitih radionica (kulturoloških, kreativnih, osnažujućih, zdravstvenih, jezičkih, pripremnih za školu, integracijskih, psiholoških) na kojima je učestvovalo više od 4000 tražilaca azila.\nPrešli smo više od 400 000 kilometara puteva po zemlji sa našim mobilnim timovima po Srbiji.\nNaše webstranice je posetilo više od 180 000 različitih ljudi samo u ovoj godini.\nSamo u 2015 godini, Centar je pravno informisao više od 110 000 izbeglih lica, o toga više od 31 000 dece i više od 30 000 žena.\nAPC/CZA je obučio i istrenirao za rad sa decom i ugroženim grupama više od 100 praktikanata I mladih profesionalaca iz zemlje I inostranstva.\nAPC/CZA je prvi i jedini akreditovao programe obuke za socijalne radnike u sistemu socijalne zaštite kao i akreditovan program obuke za stručno osoblje u sistemu obrazovanja, u oblasti rada sa migrantima/azilantima/izbeglicama, sa posebnim akcentom na maloletnike.\nIzgradili smo volontersku mrežu širom Srbije sa preko 170 volontera.\nDanas u Srbiji nema ni jedne organizacije koja radi sa izbeglicama u Srbiji da neko od njenih službenika nije prošao trening, obuku, stručno usavršavanje ili imao posao u Centru za zaštitu i pomoć tražiocima azila.\nPosebno smo ponosni na naš rad koji je vezan za informisanje lokalne zajednice o izbeglicama i migrantima - ljudima koji su pobegli od rata, progona, siromaštva, koji dolaze iz druge kulture i nalaze se u njihovoj sredini, ali istovremeno i migranate informisali o kulturi, običajima i pravilima sredine u kojoj se nalaze...\nSve ovo što smo uradili i naravno što je uradila i radi država i njene institucije na kojima je glavni teret i dužnost upravljanja i brige o migracijama, nije dovoljno da bi se moglo reći da je situacija sa izbeglicama u Srbiji dobra.\nTrenutno u Srbiji ima daleko više od 5000 migranata od kojih je do 4000 smešteno u centrima za prihvat dok se ostali nalaze na otvorenom, u šumama, predgrađima, napuštenim objektima ili u alternativnom smeštaju. Balkanska ruta je formalno zatvorena, ali desetine ljudi i dalje svakog dana ulaze u zemlju iz Bugarske i Makedonije, dok se u Vojvodini najveći broj nagomilava u blizini granica sa Hrvatskom, Mađarskom i Rumunijom.\nIlegalne deportacije ljudi iz Hrvatske, Madjarske i Rumunije u Srbiju su kontinuirana i nezakonita praksa, a ljudi se u Srbiju ilegalno guraju čak i onda kada nisu prethodno boravili, niti su prošli kroz Srbiju.\nTo bi Srbiju faktički moglo dovesti u poziciju tampon zone migracije i novog hotspota na putu migracije, sa dalekosežnim posledicama u budućnosti.\nSve duže zadržavanje ovih ljudi u Srbiji i njihov sve teži prelazak u zemlje EU, koje su njihov cilj, zahteva i promenu pristupa ovom problemu.\nMigranti trenutno imaju otežan pristup smeštaju i proceduri azila, registraciji, krše se i osnovna prava azilanata na fer i brz postupak, na besplatnu pravnu pomoć, slobodu kretanja, što sve više ove ljude izlaže zloupotrebama i nasilju, stvara predrasude i sprečava integraciju i interakciju sa lokalnom sredinom, podstiče krijumčarenje i kriminal.\nOve okolnosti zahtevaju od naše organizacije još veći angažman u informisanju migranata i pružanju pravne zaštite tražiocima azila i izbeglicama u postupcima pred svim institicijama, organima i sudovima Republike, kao i praćenju primene propisa i ponašanja na terenu kroz process monitoringa granica i zloupotreba.\nPri tome je jako važno da naša organizacija zadrži nezavisnost u radu, profesionalan i objektivan pristup problemima i da nastavi sardnju sa medijima i objektivno informiše građane i javnost i bori se protiv predrasuda i dezinformacija.\nAPC/CZA će nastaviti da obučava i obezbeđuje stručnu praksu za mlade profesionalce, akreditovane programe obuke za drzavne službenike i da radi intenzivno u lokalnim sredinama .\nAPC/CZA će nastaviti svoj angažman u oblasti integracije onih koji su dobili azil kao i u pružanju podrske samom sistemu i unapredjivanju postojećih praksi, a saradnja u regionu i sa srordnim organizacijama na evropskom nivou takođe će biti prioritet u borbi protiv predrasuda, podizanju svesti građana o ovom problemu, izgradnji solidarnosti i stalnih mreža prekogranične saradnje između organizacija u Evropi.\nNous avons 1325 invités et aucun membre en ligne\nVous êtes ici : O nama


Nužnost uvođenja obavezujuće regulative u pogledu bezbednosnih standarda - Auto Republika\nKada neki modeli, koji su dostupni na našem tržištu, poput Dacije Duster, Kije Picanto, Kije Rio, Suzuki Swifta ili Ford Mustanga, dobiju tri zvezdice na testovima bezbednosti, svi ostanemo u čudu kako je moguće da savremeni automobili budu tako loše ocenjeni. Primera vozila sa lošijim od maksimalnog skora, ima još znatno više, opet i među pominjanim, ali i drugim velikim proizvođačima. Međutim, tek „niskobudžetni“ automobili koji se prodaju na tržištima zemalja u razvoju, sasvim izvesno, nisu primer dobrih bezbedonosnih karakteristika. Njihova cena ne može da podnese korišćenje naprednih materijala na kritičnim tačkama karoserije, kao što bi i instalacija najsavremenije opreme u pogledu bezbedonosnih sistema donela znatno veću cenu koštanja vozila.\nPostojanje značajnih razlika u nivoima bezbednosti različitih modela istog proizvođača, trebalo bi da zabrine svakoga ko (osnovano) smatra, odnosno veruje da je korporativna odgovornost velikih kompanija dovoljno visoko, da ne dozvoli da neki model sa njihovim oznakama izađe iz proizvodnih pogona, bez dovoljno dobrih osobina u pogledu bezbednosti.\nGlobal NCAP je grupa interkontinentalnih organizacija koja se bavi pitanjima ocenjivanja nivoa bezbednosti različitih modela automobila. Tokom prethodnih sedmica, objavljeni su neki interesantni rezultati koji se tiču najprodavanijih modela na različitim tržištima. Uzećemo za primer, ovom prilikom, popularne modele iz Južnoafričke Republike, kao i Australije.\nAnaliza objavljenih rezultata je dovela do sve masovnijih poziva ka uvođenju globalnih, minimalnih standarda u pogledu bezbednosti, koje proizvođači moraju da ispune.\nČak 65% ukupne prodaje vozila u najjužnijoj afričkoj državi, čine sledećih pet modela: VW Polo Vivo, Datsun Go+, Toyota Etios, Renault Sandero i Chery QQ3. Testirani su osnovni modeli, među kojima jedan čak nije imao instalirane vazdušne jastuke. Rezultati su bacilli svetlo na razlike u strukturalnoj čvrstini testiranih modela.\nBukvalno sva testirana vozila su se iskazala kao bezbednije prevozno sredstvo od motocikla. Pitanje je samo (retoričko, naravno), da li je to, ono što želimo da postignemo.\nPoslednji zabrinjavajući rezultati\nEtios je zaradio četiri zvezdice u oblasti zaštite putnika u čeonom sudaru, pri brzini od 64 km/h. Struktura vozila je ocenjena stabilnom, uz dobru opštu zaštitu odraslih putnika. Od opreme, Etios je posedovao siguronosne pojaseve sa zatezačima, za vozača i suvozača. U disciplini zaštite dece, a uz upotrebu dečijeg bezbednosnog sedišta, u skladu sa preporukom proizvođača, Etios je dobio tri zvezdice.\nSandero je postigao skor od tri zvezdice u oblasti zaštite odraslih putnika u čeonom sudaru, pri standardnoj, testnoj brzini od 64 km/h. Struktura vozila je ocenjena stabilnom, uz prihvatljivu opštu zaštitu odraslih putnika. Oprema Sandera nije uključivala pojaseve sa zatezačima, a upotreba preporučenog dečijeg sedišta, obezbedila je četiri zvezdice za zaštitu dece.\nPolo Vivo je postigao skor od tri zvezdice u oblasti zaštite odraslih putnika u čeonom sudaru, pri standardnoj, testnoj brzini od 64 km/h. Struktura vozila je ocenjena stabilnom, uz prihvatljivu opštu zaštitu odraslih putnika.\nOprema nije uključivala pojaseve sa zatezačima, a upotreba preporučenog dečijeg sedišta, obezbedila je tri zvezdice za zaštitu dece.\nDatsun GO+ je dobio samo jednu zvezdicu za zaštitu odraslih putnika nakon sprovođenja standardne, gore opisane test procedure.\nStruktura vozila je procenjena nestabilno, a pokreti obruča upravljača su izazvali visoku dozu pritiska na grudi vozača, uprkos prisustvu vazdušnog jastuka.\nVazdušni jastuk za suvozača nije ni instaliran. U oblasti zaštite dece, testirani model je dobio, za nijansu bolje ocene: dve zvezdice.\nTestirani QQ3 nije uspeo da osvoji apsolutno nijednu zvezdicu za zaštitu odraslih putnika. Najkritičnijim su se pokazale oblasti zaštite glave i grudi vozača. Struktura vozila se pokazala nestabilnom, posebno u kritičnim područjima. U vozilo nije bio instaliran nijedan vazdušni jastuk.\nProizvođač se nije opredelio prema preferiranom tipu sedišta za decu, što je uslovilo i mizeran rezultat u ovoj oblasti: nula zvezdica.\nZaključak koji se “vrišteći” nameće\nKupci plaćaju cenu za nov automobil, koja je i neretko dva puta viša od cene koštanja (novčani iznos koji je potreban da se automobil proizvede). I dok je sasvim razumljivo da se među dodatnom opremom nalaze specijalne vrste boja karoserije, plemenite verzije enterijera, muzički uređaji vrhunskih performansi i slično, potpuno je nepojmljivo da van serijske opreme ostanu stavke poput: sistema za prevenciju sudara, adaptivnog tempomata, pojedini vazdušni jastuci, detekcija mrtvog ugla. Još je gora situacija sa nedovoljnom upotrebom naprednih materijala poput čelika visoke čvrstoće ili aluminijuma, koja još uvek nije dovoljno rasprostranjena.\nOvakve i slične stavke i sistemi, trebalo bi da budu deo obavezne zakonske opreme, umesto da ih proizvođači koriste kao alat marketinške strategije. Kada bi velike kompanije imale dovoljno razvijenu društvenu svest, odnosno socijalnu odgovornost, uplitanje zakonodavca ne bi bilo čak ni neophodno.\nProdajne cene automobila su dostigle neslućene visine, pa tako danas imamo i modele sa tri cilindra iz B segmenta po ceni koja je pre par godina omogućavala kupovinu ozbiljnih limuzina iz D segmenta. Proizvodni procesi su dobili novi tehnološki zamah, smanjujući time visinu troškova proizvodnje. Tražnja za automobilima je takođe, nikada veća. Pogledajte samo koliko ima saopštenja za javnost proizvođača u kojima se šepure ostvarenim rekordima u proizvodnji i plasmanu.\nU ovakvim okolnostima, sasvim je primereno da kupci dignu glas: hoćemo automobile po ovim cenama, ali sa svim danas dostupnim sistemima koji podižu nivo bezbednosti, već u serijskoj opremi.\ntags: bezbednost u saobraćaju crash test izdvojeno nebezbedni automobili pasivna bezbednost\nprevious Kako smanjiti lične štetne emisije (bez električnih automobila)\nnext Balkan Ekspres “Online”


U objavi na Instagramu prošlog leta Najl Nijami, programer projekta, predstavio je kuću sa devet spavaćih soba, sedam bazena, garažom za 50 automobila, vinskim podrumom sa 10.000 boca, pa čak i vlastitim noćni klubom, kuglanom i klizalištem.\nS obzirom na to da je promovisana kao najveća i najskuplja kuća u Sjedinjenim Američkim Državama očekivalo se da će „The One“ na tržištu da dostigne cenu od 500 miliona dolara.\nAli, zbog kašnjenja i komplikacija, po nalogu suda naći će se na aukciji po upola manjoj početnoj ceni od 250 miliona dolara.\nNajl Nijami je 2018. pozajmio 82,5 miliona dolara od „Hanki Kapitala“ kako bi nastavio radove na kući. Ali, u martu ove godine „Hanki Kapital“ je izdao obaveštenje o neispunjavanju obaveza i poslao imovinu na prodaju, prenosi Indeks. Nijami je imao 90 dana da plati ili ponovo pregovara o dugu, koji je, prema sudskim dokumentima, narastao na više od 110 miliona dolara.\nluksuz Los Anđeles SAD vesti zanimljive vesti najskuplja kuća


Press Općina Maglaj / 10.10.2018\nOdržana edukativna radionica i predavanje za predstavnike medija i poslodavce sa područja općine Maglaj\nDanas je održana edukativna radionica i predavanje za predstavnike medija i poslodavce sa područja općine Maglaj u JU Dom kulture „Edhem Mulabdić“, a u organizaciji Udruženja poslodavaca Zenica. Prisustovali su predstavnici Općine Maglaj, predstavnici Udruženja poslodavaca Maglaj, RTV Maglaj, RTV Zenica, Naša riječ, te rukovodstvo i članovi Udruženja poslodavaca Zenica.\nPrisutne je na samom početku pozdravila Senaida Turkić, predsjednica Udruženja poslodavaca Zenica i istakla da je ovo prilika da prisutni iznesu vlastita mišljenja o komunikaciji medija i poslodavaca, te načine na koje bi se odnos mogao poboljšati.\nIspred Udruženja poslodavaca Maglaj obratio se predsjednik Sebastijan Zamboni i kazao: „ Zahvaljujem se na prilici da prisustvujemo edukativnoj radionici i predavanju. Ovim putem pozivam poslodavce da se uključe u rad Udruženja, jer time zajednički možemo nešto promijeniti i napraviti kvalitetniji ambijent.“\nNakon edukativne radionice, održano je predavanje pod nazivom „Parafisikalni nameti u Bosni i Hercegovini“ , gdje su prisutni poslodavci govorili o vlastitim iskustvima i načinima promjene nameta u državi.\nProjekat "Be Transparent to Business" Udruženje poslodavaca Zenica realizuje u partnerstvu sa Savezom udruženja/udruga poslodavaca ZDK, a koji je sufinansiran od strane Američke ambasade u Bosni i Hercegovini.\nProjekat se realizuje s ciljem poticanja aktivnijeg sudjelovanja poduzetnika u BiH na proces donošenja odluka i cjelokupnog tržišnog pozicioniranja provođenjem niza ifnormativnih događaja o relevantnim pravnim okvirima, parafiskalnim opterećenjima na svim nivoima vlasti, transparentnom raspodjelom javnih prihoda, mehanizmima saradnje s medijima, te unapređenju zajedničkog udruživanja i pristupa poduzetnika pri rješavanju relevantnih pitanja prema vlastima.\nOvaj projekat ima za cilj stvoriti otvorenu i inkluzivnu komunikaciju između sudionika. Projektom "Be Transparent to Business" planirano je da se održi pet radionica sa poduzetnicima i pet sastanaka sa medijima "Breakfast with Media" u pet gradova/općina ZDK: Zenica, Zavidovići, Maglaj, Usora i Breza.\nPredstavnici Općine Maglaj prisustvovali Okruglom stolu o besplatnoj pravnoj pomoći...\nOdržana radionica u okviru projekta „ Sveobuhvatna podrška UNHCR-u, lokalna integracija...\nZavršena izgradnja sportskog poligona u Novom Šeheru...


Bliži se početak nove Partizanove evropske priče: u sredu od 20 časova i 45 minuta u goste stiže makedonski prvak Škendija, klub iz Tetova kog je oformilo lokalno albansko stanovništvo. Ipak, daleko više od geo-političkih nesuglasica koje su na ovim prostorima lako bile povodi za navijačke strasti, u taboru crno-belih, ali i njihovih pristalica, izvazvana je određena bojazan posle poraza od Jagodine (1:0) u poslednjem kontrolnom meču.\nIako su poklekli protiv Jagodinaca, Stanojević veruje da njegovi izabranici imaju kvalitet:\n"Od starosedelaca do momaka angažovanih iz drugih klubova, svi pokazuju visok nivo takmičarskih ambicija. Tako treniraju, ponašaju se u svlačionici, na isti način prilaze utakmicama i verujem da će se to odraziti na rezultat", rekao je između ostalog Stanojević pred utakmicu sa Škendijom.\nUpravo zbog oscijalica, osvećene ekipe ali i velikih ambicija, trener Partizana poziva najvernije pristalice da dođu u sredu na stadion u Humskoj, jer počinje nova borba za još jedan plasman u Ligu šampiona.\n"Uželeli smo pravih utakmica i navijanja, nadamo se da su se i navijači nas uželeli. Pozivam ih da dođu u što većem broju i da nam pomognu u vrlo važnoj utakmici na početku sezone", rekao je Stanojević.


Otvaranje računa - Privreda | Societe Generale\nObezbedili smo da vaše transakcije dinarskog i deviznog poslovanja\nbudu sigurne, brže i povoljnije za vas i vaše poslovne partnere.\nSa otvorenim računom u našoj banci, možete vršiti gotovinske uplate i isplate u ekspozituri, elektronski, papirno i karticama plaćati robu i usluge, overavati i naplaćivati ugovorna ovlašćenja, menice i druge instrumente obezbeđenja kao i vršiti druge poslove u okviru domaćeg i međunarodnog platnog prometa.\nPreuzmite potrebnu dokumentaciju za otvaranje računa\nZa rezidentna privredna društva\nZa strana diplomatska i konzularna predstavništva\nZa međunarodne vladine organizacije\nZa ustanove registrovane u Sudu\nRačuni specijalne namene\nDa bismo bili uz vas u svim vašim aktivnostima i situacijama, omogućili smo i račune posebne namene:\nNa vaš zahtev otvaramo račune sa posebnom namenom, koji se vezuju za pojedine konkretne poslove. Naša banka se u ovom slučaju pojavljuje kao agent koji ima kontrolu nad računom i vrši transakcije uz odobrenje svih strana uključenih u projekat. Isti račun gasimo kada se ispune sve obaveze iz ugovora.\nUkoliko imate akcije ili državne obaveznice, ili želite da trgujete na berzi ili van berzanski, naša banka vam, kao član Centralnog registra, omogućava otvaranje novčanog namenskog računa za saldiranje trgovanja hartijama od vrednosti.\nKao nerezident možete izvršiti uplate osnivačkih uloga na namenske račune otvorene kod banke u devizama, u efektivnom stranom novcu uz potvrdu nadležne carinarnice da je novac prijavljen prilikom unosa u zemlju ili u dinarima ukoliko su dinari kupljeni u inostranstvu.\nZa ostale račune specijalne namene raspitajte se kod vašeg ličnog bankara ili vas čekamo u najbližoj ekspozituri.\nModerno poslovanje danas podrazumeva brzinu, efikasnost i kvalitet obavljanja usluga. Zbog toga smo za potrebe vašeg svakodnevnog poslovanja, pažljivo odabrali proizvode i usluge i pripremili jedinstven paket Biznis Expert.


Vesti online / Vesti / Svet / Borba za naftna polja: Cilj Vašingtona - oduzimanje sirijskih bogatstava\nBorba za naftna polja: Cilj Vašingtona - oduzimanje sirijskih bogatstava\nPoslednje akcije koalicije na čelu sa SAD u Siriji pokazuju da je cilj Vašingtona zauzimanje imovine koja pripada Siriji, saopštilo je Ministarstvo odbrane Rusije.\nŠta je pravi razlog za vojnu akciju SAD u Siriji?\n- Incident koji se dogodio, još jednom je pokazao da je pravi cilj nezakonitog boravka američkih snaga na teritoriji Sirije, ne borba protiv međunarodne terorističke grupe Islamska država, već zauzimanje i držanje pod svoju kontrolu ekonomskog bogatstva koje pripada samo Siriji - navodi se u saopštenju.\n* Rusi upozoravaju: Amerika i Turska na različitim stranama barikada\nOni su saopštili da su sirijske snage samoodbrane izvodile operaciju protiv "uspavanih" ćelija terorističke grupe ID u području bivše fabrike za preradu nafte "Isba" u provinciji Dejr el Zor kada ih je napala avijacija koalicije na čelu sa SAD. Akcija prosirijskih snaga nije bila koordinisana sa ruskom vojskom.\nNavodi se da je poslednjih dana u području gradova Mazlum, Tabija i Hšam u provinciji Dejer el Zor učestalo granatiranje pozicija sirijske vojske.\n- Sedmog februara, sa ciljem da se otkriju i unište bande, jedan od odreda provladinih snaga samoodbrane vršio je obaveštajnu delatnost u pravcu bivše fabrike "Isba" (17 kilometara jugoistočno od mesta Salhijah). Prilikom realizacije zadatka, pripadnici samoodbrane su iznenada granatirani iz minobacača i višecevnih bacača, nakon čega su ih napali helikopteri međunarodne koalicije na čelu sa SAD - navodi se u saopštenju.\nNaglašeno je da je tom prilikom ranjeno 25 pripadnika provladinih snaga.\nAmerička koalicija je ranije saopštila da su noćas provladine snage izvele "neisprovocirani" napad na štab Sirijskih demokratskih snaga. U saopštenju se navodi da je zatim koalicija, kako bi "odbila agresiju na partnere koji su učestvovali u borbi protiv ID", izvela kontranapad. Tom prilikom je ubijeno najmanje 100 sirijskih vojnika.


RTS :: Sabo: Ako prođemo, biću zadovoljan\nFudbal Sabo: Ako prođemo, biću zadovoljan\nponedeljak, 10. avg 2020, 16:59 -> 17:10\n"Ne mogu u ovom trenutku da kažem da li sam zadovoljan žrebom, voleo bih da smo domaćini, ali šta da se radi. Ako prođemo, biću zadovoljan", rekao je Sabo posle žreba.\n"Ipak, igramo u gostima, tako da mi ta činjenica ne dozvoljava da kažem da smo izraziti favoriti. Iz nekog generalnog poređenja moldavskog i srpskog fudbala, proizilazi ta ocena da smo favoriti", rekao je on.\n"Videćemo još, verujem da ćemo u narednim danima znati da li će se igrati u Moldaviji ili na neutralnom terenu, zbog situacije sa pandemijom", rekao je Sabo i dodao i da će forma ekipe biti tempirana u odnosu na evropsko takmičenje.\n"Kada smo videli raspored našeg prvenstva, tempirali smo da do te prve evropske utakmice uđemo u neku optimalnu formu. Imamo još dve prvenstvene utakmice do tada, nadam se da će biti još bolje nego što je bilo u prvim utakmicama, u kojima smo odlično startovali. Naredne dve utakmice Superlige, u Bačkoj Palanci i kod kuće protiv Metalca iskoristićemo da se što bolje uigramo za tu prvu utakmici u Evropi", zaključio je Sabo.\n"Mi se nadamo pobedi, želimo da igramo našu napadačku igru, da dominiramo i da tako dođemo do sledećeg kola", rekao je Palađi, koji se odmah posle žreba posvetio prikupljanju informacija o protivniku sa kojim bi trebalo da igra 27. avgusta.\n"Nakon toga, Uefa će odrediti gde će se igrati meč", kazao je Palađi.\nZvezda iz Nemačke kreće sezonu u Ligi Evrope\nStanković se nada otvaranju "Marakane", Terzić cilja evropsko proleće\nZvezda dobila odličnu grupu u Ligi Evrope!\nZvezda iz drugog šešira čeka protivnike u Ligi Evrope (RTS2)\nGol koji je nasmejao svet i Rijeci doneo evropsku jesen